title: Eeli Jaatinen

text: Jaatisen sarjakuvia olivat muun muassa "Keskellä viidakkoa" ("Jännityslukemisto" 1942−1943), "Nuorenparin elämää" ("Kertomuksia" 1933−1934) ja "Insinööri Risto Karin seikkailuja" ("Lukemista kaikille" 1938−1939). LIsäksi hän teki paljon kirjankansia, lehtikuvituksia ja postikortteja. "Suomalaisen sarjakuvan ensyklopedian" mukaan "Keskellä viidakkoa" on Jaatisen merkittävin sarjakuvatyö, joka ”viljelee tyylipuhtaasti "Robinson Crusoesta" ja "Tarzanista" tuttuja henkiinjäämis- ja selviytymisteemoja.”


title: Eeli Jaatinen

text: Jaatinen teki WSOY:lle Riksi-sarjan ja sen edeltäjäsarjan "10mk romaanit" kannet. Tyyliltään tunnistettavat kannet ovat Ville Hännisen mukaan totisia mutta vetäviä. Jokaisessa kannessa on Jaatisen signeeraus. Tyyli sopi erityisesti viihde- ja tietokirjallisuuteen. Hänen ideastaan syntyi "Suomen historia kuvina" (1957), johon tekstit on kirjoittanut Tauno Kuosa Jokamiehen Suomen historian pohjalta. Kirjan kansien kuvien rajaus on elokuvallinen ja värimaailma selkeä. Riksin sarja on yhä suosittu ja Jaatisen työhön törmää antikvariaateissa.


title: Krasnogorskoje

text: Krasnogorskoje (, vuoteen 1938 saakka "Svjatogorje", Святого́рье; ) on kylä ja maalaiskunta Udmurtiassa Venäjällä. Se sijaitsee Tšeptsan sivujoen Ubytin varrella 59 kilometriä Glazovista etelään. Kylä on Krasnogorskojen piirin keskus. Asukkaita on 4 600 henkeä (vuonna 2002).


title: Krasnogorskoje

text: Kylä on perustettu vuonna 1837. Sen asukkaat ovat etupäässä venäläisiä, udmurtteja ja tataareja.


title: Krasnogorskoje

text: Krasnogorskojesta on maantieyhteys Glazoviin ja Igran kautta Iževskiin. Siellä toimii maatalousyritys, puunjalostusteollisuutta, konepaja ja leipomo. Kylässä on keskikoulu, taidekoulu, lasten luomistyön keskus, kaksi kirjastoa, kotiseutumuseo ja piirisairaala. Nähtävyyksiin kuuluu vuonna 1838 valmistunut Pokrovan kirkko.


title: Yrjänä Ahto

text: Yrjänä Ahto (s. 1951) on suomalainen yritysjohtaja.


title: Yrjänä Ahto

text: Ahto työskenteli Fujitsu Finland Oy:n toimitusjohtajana kesästä 2003 syyskuuhun 2013 ja neuvonantajana tilikauden loppuun, jolloin hän jäi eläkkeelle. Vuosina 2000–2003 Ahto johti Fujitsun Services-divisioonaa. Patja-ulkoistuspalvelun isänä tunnettu Ahto työskenteli sitä ennen Fujitsun edeltäjien palveluksessa muun muassa markkinointijohtajana sekä liiketoimintaa tukevissa tehtävissä Britanniassa ja Ruotsissa. Ahto on koulutukseltaan filosofian maisteri.


title: Yrjänä Ahto

text: Vuonna 2013 Ahto tuomittiin ehdolliseen vankeuteen kahdesta törkeästä petoksesta. Asianomistajina jutussa ovat Väestörekisterikeskus ja Valvira, joiden salassa pidettäviä tietoja oli vuonna 2004 vuotanut Fujitsun tekemän yrityskaupan takia kolmannelle osapuolelle. Oikeus katsoi Ahdon salanneen tietovuodon, joka paljastui vasta vuonna 2009.


title: HMS Newcastle (D87)

text: HMS Newcastle (viirinumero D87) oli Britannian Kuninkaallisen laivaston tyypin 42 ohjushävittäjä (Sheffield-luokka). Se poistettiin palveluksesta 2005 ja alus on romutettu.


title: HMS Newcastle (D87)

text: Alus tilattiin Swan Hunterilta Tyne and Wearista. Sen köli laskettiin 21. helmikuuta 1973 ja alus laskettiin vesille 24. huhtikuuta 1975. Alus otettiin palveluskäyttöön 23. maaliskuuta 1978.


title: HMS Newcastle (D87)

text: Marraskuussa 1997 "HMS Newcastle" matkasi Karibialle palvellakseen alueella vartiolaivana (). Tehtävänä oli lähinnä huumeiden salakuljetuksen ehkäisy, ja sen vuoksi alukselle nousi Miamissa Yhdysvaltain rannikkovartioston osasto. Kahdeksan kuukauden aikana se avusti lisäksi alueen kuvernöörin toimistoa sekä Montserratin tulivuorituhojen korjaamisessa. Alus palasi 10. heinäkuuta 1998 Portsmouthiin.


title: HMS Newcastle (D87)

text: Kosovon sodan aikana 1999 alus suojasi lentotukialus "HMS Invincibleä". Alus lähti 17. maaliskuuta 2002 partiomatkalle Etelä-Atlantille, jolloin se muun muassa vieraili Sierra Leonessa, Ghanassa ja Nigeriassa ennen varsinaista partiointia Falklandin aluevesillä.. Alus lähti 6. tammikuuta 2004 Välimerelle osallistuakseen Nato-johtoiseen operaatio Active Endeavouriin, jonka tehtävänä oli valvoa meriliikennettä ja tarkastaa epäilyttävät alukset..


title: HMS Newcastle (D87)

text: Heinäkuussa ilmoitettiin aluksen palveluksesta poistosta. "HMS Newcastle" poistettiin palveluksesta 1. helmikuuta 2005 ja sijoitettiin reserviin. Aluksen ollessa ankkurissa Fareham Creekissä siitä poistettiin käyttökelpoisia osia, joita tarvittiin loppujen tyypin alusten palveluksessa pitämiseen. Hinaaja "Lore" vei 21. marraskuuta 2008 aluksen jäänteet romutettavaksi Aliağaan Turkkiin.


title: Salibandyn Rock SM

text: Salibandyn Rock SM-turnaus on musiikki-, media- ja viihdealan aktiiveille ja niillä työskenteleville tarkoitettu salibandytapahtuma, jossa pelataan virallisesta Rock SM-tittelistä.


title: HMS Southampton (D90)

text: HMS Southampton (viirinumero D90) oli Britannian Kuninkaallisen laivaston tyypin 42 ohjushävittäjä. Se poistettiin palveluksesta 2009 ja romutettiin 2011.


title: HMS Southampton (D90)

text: Alus tilattiin 17. maaliskuuta 1976 Vosper Thornycroftilta Southamptonista. Sen köli laskettiin 21. lokakuuta ja alus laskettiin vesille 29. tammikuuta 1979. Alus otettiin palveluskäyttöön 31. lokakuuta 1981.


title: HMS Southampton (D90)

text: "HMS Southampton" törmäsi 1984 poijuun Portlandin edustalla viimeistelyharjoituksessa ennen lähtöään partiomatkalle Falklandille. Alus jouduttiin siirtämään telakalle korjattavaksi. Alus suojasi 3. syyskuuta 1988 Hormuzinsalmessa saattuetta, kun se kolaroi "MV Tor Bayn" kanssa.


title: HMS Southampton (D90)

text: Alus takavarikoi 3. helmikuuta 2006 Karibialla 3,5 tonnia kokaiinia. Alus siirrettiin 31. heinäkuuta 2008 valmiusreserviin ja poistettiin palveluksesta 12. helmikuuta 2009. Se huutokaupattiin 28. maaliskuuta 2011 ja sen jälkeen hinattiin 14. lokakuuta Portsmouthista Leyal Ship Recyclingin purkutelakalle Turkkiin.


title: Joutsenlahti

text: Joutsenlahti on suomenkielinen sukunimi. Tunnettuja nimenkantajia ovat:


title: Esko Helske

text: Esko Helske (27. maaliskuuta 1914 Turku – 17. elokuuta 2011) oli suomalainen lääkintäkontra-amiraali ja puolustusvoimien ylilääkäri vuosina 1967–1974.


title: Esko Helske

text: Helskeen vanhemmat olivat opettaja Lars Ivar Helske ja Lilli Suokas ja puoliso vuodesta 1941 Hilkka Elli Helena Inhala. Helske tuli ylioppilaaksi Turun suomalaisesta lyseosta 1932 ja valmistui lääketieteen lisensiaatiksi 1942. Sisätautien erikoislääkäri Helskeestä tuli 1948.


title: Esko Helske

text: Helske toimi ennen sotia Helsingin suojeluskuntapiirin tehtävissä. Jatkosodassa hän oli päämajan toimistoupseerina. Sodanjälkeisinä vuosina hän oli Diakonissalaitoksen ylilääkärinä Pieksämäellä. Hän toimi vuosina 1952–1966 merivoimien päällikkölääkärinä. Vuonna 1966 hänet nimitettiin Puolustusvoimien pääesikunnan lääkintäosaston päälliköksi. Helske oli Puolustusvoimien ylilääkäri vuosina 1967–1974, jonka jälkeen hän jäi eläkkeelle.


title: Esko Helske

text: Helskeelle on myönnetty monia arvomerkkejä kuten Suomen Leijonan ja Valkoisen Ruusun komentajamerkit sekä Suomen Punaisen Ristin ansioristi.


title: HMS Nottingham (D91)

text: HMS Nottingham (viirinumero D91) oli Britannian Kuninkaallisen laivaston tyypin 42 ohjushävittäjä. Se poistettiin palveluksesta 2010 ja alus romutettiin 2011.


title: HMS Nottingham (D91)

text: Alus tilattiin 1. maaliskuuta 1977 Vosper Thornycroftilta Southamptonista. Sen köli laskettiin 6. helmikuuta 1978 ja alus laskettiin vesille 18. helmikuuta 1980 kumminaan amiraali Sir Henry Leachin puoliso. Alus otettiin palveluskäyttöön 14. huhtikuuta 1983 ensimmäisenä päällikkönään Nigel Essenhigh.


title: HMS Nottingham (D91)

text: Alus teki ensimmäisen laivastovierailunsa Oportoon Portugaliin, josta se jatkoi matkaansa Gibraltarille. Marraskuussa 2000 alus palasi palvelukseen modernisoinnin päätyttyä, minkä piti taata aluksen palveluskelpoisuus aina vuoteen 2012 saakka.


title: HMS Nottingham (D91)

text: Alus törmäsi 7. heinäkuuta 2002 Wolf Rockiin lähellä Howen saarta Australian rannikolla. Alukseen tuli 50 metrin reikä keulasta aina siltaan saakka ja viisi aluksen osastoista täyttyi vedellä lähes upottaen aluksen. Alus lähti 6. elokuuta perästä hinattuna Sydneyn pohjoispuolella sijaitsevasta Newcastlesta kohti Britteinsaaria. Alus saapui 15. lokakuuta Sydneyyn, jossa se siirrettiin "MV Swanin" kyytiin kuljetettavaksi. Alukset lähtivät 28. lokakuuta Sydneystä ja ne saapuivat 9. joulukuuta Portsmouthiin, jossa "HMS Nottingham" siirrettiin telakalle.


title: HMS Nottingham (D91)

text: Alus laskettiin vesille 7. heinäkuuta 2003 ja huhtikuussa 2004 aluksen korjaus valmistui. Se palasi palvelukseen heinäkuussa. Alus kohtasi 23. elokuuta Etelä-Afrikan laivaston fregatin "SAS Mendin" paikassa, jossa joukkojenkuljetusalus "SS Mendi" upposi ensimmäisessä maailmansodassa. Alukset laskivat paikalle seppeleen henkensä menettäneiden muistoksi.


title: HMS Nottingham (D91)

text: Alus sijoitettiin huhtikuussa 2008 valmiusreserviin Portsmouthiin. Aluksen miehistö sijoitettiin muihin tehtäviin ja se ei lähtenyt enää merelle ennen palveluksesta poistoaan 11. helmikuuta 2010. Alus myytiin 28. maaliskuuta 2011 pidetyssä huutokaupassa ja se hinattiin 19. lokakuuta Leyal Ship Recyclingille Turkkiin.


title: Miquelon

text: Miquelon, myös tunnettu nimellä "Grande Miquelon", on Ranskalle kuuluvan Saint-Pierre ja Miquelonin saariryhmän saari Pohjois-Amerikan rannikolla. Saarella on noin 600 asukasta, jotka asuvat Miquelonin kylässä saaren pohjoispäässä. Miquelon yhdistyy kapean maakannaksen kautta asumattomaan Langladen saareen.


title: Meditaatio (Tšaikovski)

text: Pjotr Tšaikovskin Meditaatio viululle ja pianolle/orkesterille (op. 42) oli sävelletty alun perin Viulukonserton op. 35 II osaksi, mutta säveltäjä erotti Meditaation omaksi teokseksi.


title: Langlade

text: Langlade, tunnettu myös nimellä "Petite Miquelon", on Ranskalle kuuluva saari Saint-Pierre ja Miquelonin alueella Pohjois-Amerikassa. 91 neliökilometrin kokoisella saarella ei ole enää ympärivuotista asutusta, mutta kesäisin siellä asuu ihmisiä. Kapea maakannas yhdistää Langladen Miquelonin saareen.


title: Richard Artschwager

text: Richard Artschwager (26. joulukuuta 1923 Washington DC – 9. helmikuuta 2013 Albany, New York) oli yhdysvaltalainen taidemaalari. Hän syntyi saksalaiselle isälle ja venäläiselle äidille. Hän muutti vuonna 1933 perheineen New Mexicoon, ja vuonna 1941 hän meni Cornellin yliopistoon opiskelemaan kemiaa. Hän aloitti vuonna 1942 palvelemisen toisessa maailmansodassa Euroopassa. Artschwager valmistui Cornellista Bachelor of Arts -arvolla vuonna 1948.


title: Richard Artschwager

text: Artschwager sai taiteellista opetusta Amédée Ozenfantin studiokoulussa. Hänen ensimmäinen näyttelensä oli vuonna 1959 New Yorkissa. Hänen teoksiaan on ollut muun muassa Venetsian biennaaleilla.


title: Richard Artschwager

text: Artschwager tunnetaan tyylillisestä itsenäisyydestään, vaikkakin hänellä on yhteyksiä poptaiteeseen, käsitetaiteeseen ja minimalismiin.


title: Jack Collins

text: Jack Collins (24. elokuuta 1918 – 31. tammikuuta 2005) oli yhdysvaltalainen näyttelijä. Hän esiintyi Mr. Phillipsin roolissa televisiosarjassa "The Brady Bunch" ja Max Brahmsin roolissa televisiosarjassa "Occasional Wife". Hänellä on ollut myös rooleja elokuvissa, kuten "Kalman sormi" (1972), "Puhallus" (1973), "Julmat, vahvat ja röyhkeät" (1973) ja "Liekehtivä torni" (1974).


title: Kohta 18

text: Kohta 18 on Maarit Lallin ohjaama suomalainen elokuva, joka sai ensi-iltansa 9. maaliskuuta 2012. Kyseessä on Lallin ensimmäinen pitkä elokuva. Käsikirjoituksen ovat laatineet Lalli ja hänen poikansa Henrik Mäki-Tanila. Tuotantoyhtiönä toimii Huh huh -Filmi Oy.


title: Kohta 18

text: Elokuva voitti parhaan elokuvan, parhaan ohjauksen ja parhaan käsikirjoituksen 2013 Jussi-palkinnot.


title: Kohta 18

text: Elokuvasta laajennettin neliosainen tv-sarja, jonka Yle esitti 26. helmikuuta 2014 alkaen. Sarja sisältää elokuvasta pois leikattuja kohtauksia sekä kesällä 2013 kuvattuja lisäkohtauksia. Sarjan pääosissa ovat samat nuoret kuin elokuvassakin.


title: Landsorganisationen i Sverige

text: Landsorganisationen i Sverige (LO) on Ruotsin keskusammattijärjestö. Se on perustettu vuonna 1898. Vuonna 2000 järjestön puheenjohtajaksi valittiin ensimmäisen kerran nainen, Wanja Lundby-Wedin.


title: Lukuseurat Suomessa

text: Lukuseurat olivat 1700- ja 1800-luvulla toiminut organisaatiomuoto, jota pidetään yleisten kirjastojen esimuotona. Lukuseurat olivat eräänlaisia osuustoiminnallisia yrityksiä, joiden tarkoituksena oli hankkia luettavaa jäsenilleen, jotka sitten kierrättivät kirjoja keskenään. Aloitteentekijöinä olivat virkamiehet, vapaiden ammattien harjoittajat ja porvarit.


title: Lukuseurat Suomessa

text: Suomeen lukuseura-aate saapui Saksasta Itämeren rantoja pitkin, toinen haara Tanskan ja Ruotsin, toinen haara Baltian kautta. Suomen ensimmäinen varsinainen lukuseura perustettiin Vaasaan vuonna 1794. Säilyneiden lähteiden mukaan vuoteen 1830 mennessä Suomeen oli perustettu lukuseuroja ja lukukirjastoja 14 paikkakunnalle.


title: Lukuseurat Suomessa

text: Lukuseurojen edeltäjiä olivat sanoma- ja aikakauslehtien tilausrenkaat. Esimerkiksi Suomessa 1700-luvun alkupuolella Turun Akatemian osakunnat tilailivat sanomalehtiä, joita jäsenet saivat lukea pienestä maksusta. 1760-luvulla Suomessa Vaasan seudulla toimi puolestaan lukupiiri, jota kutsuttiin ”kirjasosioteekiksi” (Bok Societet). Tämä oli tyypiltään kierrätyslukuseura: lukupiirin jäsenet, papit ja virkamiehet, avasivat yksityiskirjastonsa toistensa käyttöön, hankkivat vuorollaan kirjoja ja kierrättivät niitä muiden jäsenien keskuudessa. Pohjalaisen kirjasosioteetin lisäksi ei lukuseuroista Suomen alueella ole tietoja ennen suomalaisten lukuseurojen kulta-aikaa, joka alkoi 1790-luvulla.


title: Lukuseurat Suomessa

text: Vuonna 1794 perustettu Vaasan lukuseura oli ensimmäinen Suomen lukukirjastoja ylläpitävistä lukuseuroista ja ainakin joidenkin Pohjanmaan rannikon lukuseurojen esikuva. Lukuseura syntyi aatelisten virkamiesten pitkäaikaisen kirjallisen yhteistoiminnan tuloksena. Lukuseura ylläpiti lukukirjastoa, ja kirjastonhoitajina toimivat hovioikeuden asessori Olof Langenstain sekä pappi ja Vaasan triviaalikoulun opettaja P.U.F Sadelin. Kirjaston kokoelmissa oli vuoden 1813 kirjaluettelon mukaan 753 nidettä ja vuoden 1828 luettelon mukaan yhteensä 1 099 nidettä. Ajan myötä romaanien ja näytelmien suhteellinen osuus kasvoi hankinnoissa, ja Sadelinin aikana romaaneja hankittiin suhteessa enemmän kuin Langensteinin aikana. Siten Vaasan lukukirjaston ilme muuttui porvarillisemmaksi, populaarimmaksi ja naislukijoille mieluisammaksi. Vaasan lukuseuran lukukirjastoa voidaan pitää myös Suomen ensimmäisenä yleisenä kirjastona, sillä se alkoi ensimmäisenä lainata kokoelmistaan kirjoja maksua vastaan.


title: Lukuseurat Suomessa

text: Keski-Euroopassa toimi 1700-luvulta lähtien lukukabinetteja, jotka kehittyivät lukukirjastoista isommissa kaupungeissa. Lukukabinetin erityispiirteenä olivat eri tilat kirjastoa, lukusalia ja seurustelua varten. Tällaista lukukabinettia eniten vastaava suomalainen lukuseura perustettiin vuonna 1798 Turkuun, vaikkakin toiminta oli paljon ulkomaisia esikuvia vaatimattomampaa. Jäseniä perustettavan lukuseuran toimintaan haettiin lehti-ilmoituksella. Talousseuran lainahuoneesta saatiin toiminnalle tilat, jotka olivat avoinna pari päivää viikossa 3-4 tuntia kerrallaan. Turun lukuseura keskittyi aluksi sanoma- ja aikakauslehtiin, eikä sen kokoelmissa myöhemminkään ollut yhtä paljon kirjoja kuin muissa Suomen lukuseuroissa. Turun lukuseurassa tärkeänä pidettiin jäsenien sosiaalisesti ja akateemisesti korkeaa tasoa. Turun lukuseuran toiminta lakkasi vähitellen 1822 Helsingin tultua pääkaupungiksi ja keskusvirastojen muuttaessa Helsinkiin.


title: Lukuseurat Suomessa

text: Vaasan pohjoispuoliselle rannikolle syntyi useita lukuseuroja 1800-luvun alkuvuosikymmeninä. Näistä Kokkolan lukuseuraa on pidetty Vaasan lukuseuran rinnakkaisinstituutiona. Sen perustajajäseniin kuului virkamiesten ja kauppiaiden lisäksi muun muassa Anders Chydenius. Lukuseuran perustamisella oli merkitystä pikkukaupungin kulttuuri- ja sivistyskehitykselle. Kaikki samankaltaisten rannikkokaupunkien, eli Kokkolan, Uudenkaarlepyyn, Pietarsaaren, Raahen, Oulun ja Tornion lukuseurat olivat luonteeltaan porvarillisia. Jäsenet kuuluivat yhteisönsä ylimpään kerrokseen, kuten menestyneisiin kauppias- ja laivanvarustajaperheisiin. Rannikon lukuseuroilla oli myös omat lukukirjastot, ja näiden kokoelmissa suosikkeja olivat matkakirjat, historiateokset, elämäkerrat sekä romaanit.


title: Lukuseurat Suomessa

text: Helsingin tultua pääkaupungiksi kaupunkiin muuttaneet virkamiehet perustivat vuonna 1819 kaupunkiin lukuseuran, jota kutsuttiin nimillä Helsingfors Läsesällskap tai Läse-Sällskapet i Helsingfors. Osa jäsenistä oli ollut mukana jo Turun lukuseurassa, mutta Helsingin lukuseura sai vähän viihteellisemmän luonteen. Lukuseuran kokoelmissa oli historiallisia teoksia, matkakirjoja ja todennäköisesti romaanejakin. Helsingin lukuseura lopetti itse toimintansa 1829, mikä johtui mahdollisesti jäsenten välisistä erimielisyyksistä tai varautumisesta tuleviin tiukempiin sensuurisäädöksiin. Helsingissä toimi 1830-luvulla myös pieni Sällskapets Bibliothek, jonka kokoelma koostui romaaneista. Myös helsinkiläisten intellektuellien Lauantaiseura lähti liikkeelle lukuseuramaisissa puitteissa.


title: Lukuseurat Suomessa

text: Viipuriin oli jo 1785 avattu lainakirjasto, jossa oli pääasiassa johtavien saksalaisten kirjailijoiden teoksia, sillä Itämeren rannikolla oli voimakas saksalainen vaikutus. Kirjaston toiminta päättyi melko pian, mutta sen vaikutus saattoi olla vielä taustalla, kun kymnaasin yliopettaja A. W. Tappen perusti Viipuriin 1806 lukuseuran. Se toimi aluksi varsinaisesti lukupiirinä, sillä hankitut kirjat jaettiin jäsenten kesken. Lukukirjaston tavoin toimiva kirjasto, Wiburgsche Stadtbibliothek, perustettiin vuonna 1808. Viipurin lukuseuralla oli jäseniä myös Sortavalassa ja Savonlinnassa, ja nämä jäsenet lupasivat myös luovuttaa heille kuuluvat kirjat yhteiseen kirjastoon. Kirjaston kokoelmissa oli pääosin saksalaista, osin venäläistä ja ranskalaista, mutta ei ruotsalaista kirjallisuutta. Tämän lisäksi Viipuriin perustettiin 1841 uusi lukuseura, jonka perustajina olivat muun muassa hovioikeuden presidentti C. G. Mannerheim ja kirjailija Jac Juden.


title: Lukuseurat Suomessa

text: Suurin osa lukuseuroista syntyi rannikkokaupunkeihin, joiden elinkeinoelämä oli vilkasta ja joilla oli suhteellisen hyvät yhteydet muualle Eurooppaan. Tällaisia rannikkokaupunkien lukuseuroja Vaasan eteläpuolella edustivat ainakin Porvoon ja Porin lukuseurat. Sisämaassakin toimi kuitenkin lukuseuroja, esimerkiksi Hämeenlinnassa, Tampereella ja Leppävirralla, joka on ainoa maaseutupaikka, jossa tiedetään olleen lukuseura 1800-luvun alussa.


title: Lukuseurat Suomessa

text: Lukuseurat hankkivat enimmäkseen yleistajuista kirjallisuutta, useiden säännöissä jopa kiellettiin varsinaisen tieteellisen kirjallisuuden hankkiminen. Monen erikoisammatinharjoittajan täytyi kuitenkin seurata oman alansa kirjallisuutta, ja yleisten lukuseurojen rinnalle alkoikin syntyä yhä enemmän erikoislukuseuroja, ”fakkilukuseuroja” (Fachlesegesellschaften), ammatillisen ja tieteellisen kirjallisuuden välittämistä varten.. Säännöllistä lukuseuratoimintaa oli Suomessa 1800-luvun alkupuolella ainakin papeilla, lääkäreillä ja upseereilla.


title: Lukuseurat Suomessa

text: Lukuseuran keskeistä piirrettä, tiedon hankintaa sosiaalisen kanssakäymisen kehyksessä, saatettiin soveltaa myös kansanvalistukselliseen tarkoitukseen. Näin syntyi ajatus pitäjänlukuseuroista, jotka olivat säätyläisten johtamia keskustelutilaisuuksia. Niiden avulla kansaa sivistettiin tilanteessa, jossa vakinaiset koulut puuttuivat, eikä ollut myöskään sellaisia julkaisuja, joista halukkaat omin päin olisivat voineet omaksua uusia asioita. Perinteisen näkemyksen mukaan rahvas tarvitsi tietoa, mutta sen tuli olla heidän tarpeidensa mukaista, esimerkiksi uskonnollista tai maatalouteen liittyvää tietoa. Sen sijaan yleinen, opillinen tieto kuului ainoastaan säätyläistölle, joten sitä ei pitänyt jakaa rahvaalle. Pitäjänlukuseuraehdotuksissa talonpojilla ei oletettu olevan suurta oma-aloitteisuutta, vaan aloitteen piti tulla säätyläisiltä. Talonpojilla ei uskottu olevan kiinnostusta lukemiseen, mutta pitäjänlukuseurojen järjestäminen koettiin kuitenkin velvollisuudeksi.


title: Lukuseurat Suomessa

text: Lukuseuroille ominaisinta aineistoa olivat sanoma- ja aikakauslehdet, sekä tietokirjallisuus.


title: Lukuseurat Suomessa

text: Eri lukuseurojen kesken vallitsivat melko samankaltaiset toimintaperiaatteet. Esimerkiksi vuosimaksun suuruutta, osakkuuden sääntöjä ja ulkopuolisille lainaamista koskevat säännöt olivat monessa kohdin yhdenmukaisia. Lukuseurat olivat periaatteessa vain jäseniä varten, mutta Vaasan ja Kokkolan lukuseurat antoivat muidenkin kuin jäsenten lainata kirjoja vähäistä maksua vastaan.


title: Lukuseurat Suomessa

text: Autonomian alkuaikoina Suomen ollessa Venäjän vallan alla sivistyneistö saattoi melko vapaasti hankkia ulkomaista kirjallisuutta ulkomailta, vaikka voimassa olikin joitakin rajoittavia säädöksiä. Vuonna 1829 voimaan astui sensuuriasetus, joka vaikeutti lukuseurojen toimintaa. Sensuuri epäili Suomeen levitettävän vaarallisia mielipiteitä. Suoranaisesti uusi sensuurimääräys koski lukuseuroja 1830, jolloin määrättiin seurojen hankintaluettelot tarkistettaviksi ja kielletty kirjallisuus, mikäli sitä oli, toimitettavaksi sensuuriylihallitukselle Helsinkiin. Muun muassa Kokkolassa uusi määräys aiheutti lukuseuran hajaantumisen ja kirjojen jakamisen osakkaiden kesken. Sensuurimääräyksen aiheuttaman keskeytyksen jälkeen Kokkolan lukuseuran toiminta kuitenkin alkoi uudelleen parin vuoden tauon jälkeen. Sensuurin toimenpiteet vaikeuttivat erityisesti niiden lukuseurojen toimintaa, joiden lukukirjastoilla oli lainausta ulkopuolisille. Lukuseurojen kultakausi Suomessa päättyi käytännössä sensuuriasetuksen myötä 1830-luvulla, vaikka toiminta monissa paikoissa vielä jatkuikin. Lukuseurat kuitenkin lakkasivat jokseenkin kokonaan 1800-luvun puoliväliin mennessä. Kirjastot joko hajosivat tai ne liitettiin myöhemmin perustettuihin kaupunkien omiin kirjastoihin.


title: Lukuseurat Suomessa

text: Lainakirjastoaatteen katsotaan kotiutuneen Suomeen lukuseurojen kirjastojen välityksellä. Samalla sivistyneistö oppi tuntemaan kirjastojen mahdollisuudet ja perehtyi kirjastojen hoitoon. Tällä oli merkityksensä myöhemmin pitäjänkirjaston syntyaikana, jolloin jotkut säätyläiskirjastot vähitellen suorastaan muuttuivat yleisiksi kansankirjastoiksi.


title: Vuorenkilvet

text: Vuorenkilvet ("Bergenia") on kasvisuku rikkokasvien ("Saxifragaceae") heimossa. Siihen kuuluu noin kymmenen lajia, joita esiintyy luonnonvaraisena Itä-Aasiassa. Monia vuorenkilpien lajeja ja risteymiä viljellään koristekasveina.Pohjoismaissa ja Suomessa tunnetaan koristekasvina kaksi vuorenkilpilajia, Siperiassa ja muualla Itä-Aasiassa alkuperäisenä kasvavat soikkovuorenkilpi ja herttavuorenkilpi. Ne ovat monivuotisia kasveja, joilla on vankka maavarsi, nahkeat talvivihreät ruusukelehdet ja runsaskukkainen punainen huiskilomainen kukinto. Vuorenkilvet kukkivat touko-kesäkuussa.


title: Ubudiah moskeija

text: Ubudiah moskeija on moskeija Kuala Kangsarin kaupungissa Perakin osavaltiossa Malesiassa. Moskeijan rakentaminen aloitettiin vuonna 1913 ja rakentaminen päättyi vuonna 1917. Moskeijan suunnitteli arkkitehti Arthur Benison Hubback. Moskeija on valmistettu valkoisesta marmorista ja kullasta.


title: Henry (nimi)

text: Henry on miehen etunimi. Henry on varsinkin englanninkielisissä maissa käytetty muunnelma muinaissaksan nimistä Heimrich ("heim" ’koti, talo’ ja "rich" ’mahtava’) ja Heinrich ("hagan" ’hovi’ ja "rich" ’mahtava’). Nimestä on eri kielissä paljon muuntumia ja muotoja, esimerkiksi ranskan Henri, englannin Harry, ruotsin Henrik, tanskan Hendrik, saksan Heinz, italian Enrico ja suomen Heikki ja Harri. Englannin Henry-nimisistä kuninkaista käytetään Suomessa yleensä nimeä Henrik.


title: Henry (nimi)

text:
Suomessa nimi Henry on vuoden 2009 loppuun mennessä annettu Väestörekisterikeskuksen tietojen mukaan 8 854 miehelle ja muutamalle naiselle. Henryn nimipäivä on suomenruotsalaisen kalenterin mukaan 19. tammikuuta, joka suomenkielisen kalenterin mukaan on muun muassa Henrikin ja Heikin nimipäivä.
Henry esiintyy myös sukunimenä muun muassa seuraavilla henkilöillä:


title: Knut Ahnlund

text: Knut Emil Ahnlund (24. toukokuuta 1923 Tukholma – 28. marraskuuta 2012) oli ruotsalainen kirjallisuuden tutkija, kirjailija ja Ruotsin akatemian jäsen. Hän oli 1800–1900-lukujen pohjoismaisen, erityisesti tanskalaisen kirjallisuuden asiantuntija. Hän teki väitöskirjansa Henrik Pontoppidanista ja kirjoitti myöhemmin muiden muassa Gustav Wiedistä ja Sven Lidmanista. Hän on kirjoittanut itse romaaneja ja julkaissut käännöksiä useiden kirjailijoiden, kuten Julio Cortázarin teoksista.


title: Knut Ahnlund

text: Ahnlund sai tohtorinarvonsa Tukholman yliopistolta ja on toiminut Århusin yliopiston professorina. Hänet valittiin täyttämään Ruotsin akatemian 7. paikka vuonna 1983. Johtuen ristiriidoista akatemian entisen pysyvän sihteerin Sture Allénin ja tämän seuraajan Horace Engdahlin kanssa Ahnlund osallistui akatemian toimintaan vain vähäisissä määrin vuoden 1996 jälkeen. Vuonna 2005 hän ilmoitti jättävänsä akatemian kokonaan protestoidakseen Elfriede Jelinekin valintaa kirjallisuuden Nobel-palkinnon saajaksi. Hän luonnehti Jelinekin työtä ”kaoottiseksi ja pornografiseksi”. Koska Ruotsin akatemian jäsenyys on elinikäinen, Ahnlund ei voinut muodollisesti jättää akatemiaa, mutta hän ei osallistunut sen toimintaan ja hänen paikkansa pysyi tyhjänä hänen kuolemaansa saakka.


title: Lobeliat

text: Lobeliat eli nuottaruohot ("Lobelia") on kasvisuku kellokasvien heimossa. Siihen kuuluu noin 300–410 enimmäkseen trooppisilla ja lämpimillä alueilla kasvavaa lajia. Suomessa kasvaa kaksi luonnonvaraista lobelialajia. Nuottaruohoa tavataan Lapin eteläosien korkeudelle asti. Se on kirkasvetisissä karuissa järvissä kasvava pohjalehtinen vesikasvi, jolla on vaaleansinisen valkoiset kukat. Etelä-Afrikasta kotoisin oleva sinilobelia on harvoin villiintynyt koristekasvi.


title: Sture Allén

text: Sture Allén (s. 31. joulukuuta 1928 Göteborg) on ruotsalainen kielitieteilijä, joka toimi tietokonelingvistiikan professorina Göteborgin yliopistolla. Hänet valittiin vuonna 1980 täyttämään Ruotsin akatemian kolmas tuoli. Hänen edeltäjänsä oli Carl Ivar Ståhle.


title: Sture Allén

text: Allén toimi Ruotsin akatemian pysyvänä sihteerinä vuosina 1986–1999. Hän on lisäksi Norjan tiede- ja kirjallisuusakatemian jäsen.


title: Pellavat

text: Pellavat ("Linum") on kasvisuku pellavakasvien heimossa. Siihen kuuluu noin 180 lajia, joista Euroopassa kasvaa 36.Alkuperältään eurooppalaista peltopellavaa viljellään kuitu- ja öljykasvina. Ahopellava kasvaa Pohjoismaissakin melko laajasti alkuperäiskasvina kalkkipitoisilla niityillä ja kedoilla.


title: Kissanmintut

text: Kissanmintut ("Nepeta") on kasvisuku huulikukkaiskasvien heimossa. Kissanminttulajeja tunnetaan yhteensä noin 250 ja niitä esiintyy alkuperäisenä Euraasiassa ja Afrikassa. Jotkin kissanmintut ovat tuoksultaan vastustamattomia kissoille.Aitokissanminttu on vanha rohdoskasvi ja muun muassa lajit mirrinminttu, kollinminttu sekä katinminttu ovat koristekasveina viljeltyjä.


title: Lehdon Liikenne

text: Lehdon Liikenne on vuodesta 1947 toiminut linja-autoyritys, jonka toimipiste on Janakkalassa. Yrityksen toimeenkuvaan kuuluu tilaus- ja linjaliikenne, joka keskittyy Hämeenlinna-Janakkala -sektorille.


title: Lehdon Liikenne

text: Linja-autoliikennöintitoiminnan aloitti Paavo Lehto puolisonsa Hannelen kanssa vuonna 1947. Aiemmin kuorma-autoilijana työskennellyt Paavo Lehto rakensi itse ensimmäisen linja-autonsa vuoden 1937 mallisesta Ford-kuorma-autosta. Ensimmäinen linja oli 4. lokakuuta 1947 aloitettu Hämeenlinna–Turenki–Tarinmaa, jota ajettiin kolmella vuorolla päivässä. Tilausajotoiminta aloitettiin pienimuotoisena jo heti alkuvaiheessa, mutta laajemmin siihen alettiin panostaa 1950-luvun puolivälissä. Yhtiön toimitilat rakennettiin Turengin keskustaan vuonna 1957 ja niitä on sen jälkeen laajennettu ja modernisoitu useaan otteeseen, viimeksi vuonna 2012. Yritys on toiminut kommandiittiyhtiönä vuodesta 1979 lähtien ja osakeyhtiönä vuodesta 1993. Oman matkatoimiston Lehdon Liikenne perusti vuonna 1986. Yrityksellä on työntekijöitä noin 15 ja liikevaihtoa noin 1,5 milj. € (2010). Yrityksen toimitusjohtajana on vuodesta 2007 lähtien toiminut Paavo Lehdon pojanpoika Esa Lehto.


title: Lehdon Liikenne

text: Heinäkuun alussa 2014 Lehdon Liikenne osti Hämeenlinnassa toimineen Hämeen Linja Oy:n liiketoiminnan ja sen neljä linja-autoa. Vuonna 2015 Lehdon Liikenteen liikevaihto oli 2,5 miljoonaa euroa ja siinä työskenteli 30 henkilöä, joista kuljettajia oli 26. Yhtiöllä oli 24 linja-autoa, joista puolet oli lähi- ja kaupunkiliikennebusseja, toinen puoli tilausajokalustoa. Yritys hoitaa tilausliikenteen ohella linjaliikennettä Janakkala–Hämeenlinna-akselilla, neljää kaupunkilinjaa Hämeenlinnassa sekä koululais- ja palveluliikennettä Janakkalan alueella.


title: Lehdon Liikenne

text: Vuosina 1957–1999 Lehdon Liikenne omisti myös Turengissa toimineen Shell-huoltoaseman, joka oli yksi pisimpään samalla omistajalla olleista Shell-asemista Suomessa.


title: Porte du Peyrou

text: Porte du Peyrou (suom. ’Peyrounin portti’) on riemukaari Montpellier’n kaupungissa Hérault’n departementissä Ranskassa. Riemukaaren suunnitteli François Dorbay, ja se valmistui vuonna 1693. Vuonna 1715 lisättiin riemukaareen kohokuvia Ludvig XIV:n kunniaksi.


title: Heliotroopit

text: Heliotroopit ("Heliotropium") on kasvisuku lemmikkikasvien heimossa. Heliotroopit sijoitetaan lemmikkikasvien "Heliotropioideae"-alaheimoon. Sukuun kuuluu noin 250 trooppisilla ja lämpimillä alueilla kasvavaa lajia.


title: Orakot

text: Orakot ("Ononis") on kasvisuku hernekasvien ("Fabaceae") heimossa. Siihen kuuluu 75 lajia, joita kasvaa Euroopassa, Afrikassa ja Aasiassa. Orakot ovat tyypillisesti okaisia varpuja ja ruohoja.


title: Orakot

text: Suvun lajeista Suomessa kasvaa kenttäorakko, joka on harvinainen ja rauhoitettu, etelärannikon merenrantaniityillä.


title: Orakot

text: Kenttäorakko ja rento-orakko luokitellaan joko ruusuorakon alalajeiksi tai omiksi lajeikseen.


title: Tuoksuheliotrooppi

text: Tuoksuheliotrooppi ("Heliotropium arborescens") on heliotrooppien sukuun kuuluva laji. Kukkien väri on yleensä sinivioletti, mutta joskus ne voivat olla valkoisia. Kukinto on kasvin latvassa. Lehdet ovat tummanvihreitä ja ne ovat karheita. Tuoksuheliotroopin kasvutapa on pensasmainen ja pysty. Se on noin 10 cm korkea. Tuoksuheliotrooppi on hallanarka ja myrkyllinen, mutta se on hyvä mesikasvi.


title: Polkupyörän jarrujärjestelmä

text: Polkupyörän jarrujärjestelmä koostuu jalka- ja käsijarruista. Jarrun rakenne riippuu polkupyörän käyttötarkoituksesta. Maantiepyörissä on yleensä kevyet, niin sanotut sivuvetojarrut, kun taas maasto- ja hybridipolkupyörissä käytetään tehokkaampia V-jarruja tai usein myös levyjarruja.


title: Polkupyörän jarrujärjestelmä

text: Yleinen polkupyörissä käytetty jarrutyyppi on vaijereilla toimiva vannejarru. Vannejarrussa jarrupala puristetaan polkupyörän vannetta vasten. Vannejarruista yleisin on niin sanottu V-jarru. Aikaisemmin pyörissä käytettiin vipujarruja. Sekä kilpakäyttöön tarkoitetuissa että harrastekäyttöön tarkoitetuissa maastopolkupyörissä käytetään monesti levyjarruja. Jarrut voivat olla mekaanisia, jolloin jarrua liikuttaa vaijeri, tai hydraulisia eli nestejarruja. Rullajarruissa jarrumekanismi on navan sisällä. Näitä jarruja käytetään ohjaustangossa olevilla kahvoilla.


title: Polkupyörän jarrujärjestelmä

text: Pyörän takanavan sisään rakennetut jarrut, rumpujarrut, ovat yleisiä varsinkin vaihteettomissa pyörissä. Rumpujarruissa jarrutus tapahtuu polkemalla taaksepäin.


title: Polkupyörän jarrujärjestelmä

text: Suomen lain mukaan polkupyörässä tulee olla ainakin yksi tehokas jarrulaite. Pyörässä, jossa on enemmän kuin kaksi vaihdetta, sekä tavarankuljetukseen tarkoitetussa tai perävaunulla varustetussa polkupyörässä tulee olla kaksi erillistä tehokasta jarrulaitetta.


title: Lost in the Supermarket

text: Lost in the Supermarket on The Clashin vuonna 1979 julkaistu kappale. Se julkaistiin alun perin yhtyeen kolmannella studioalbumilla "London Calling". Kappaleen kirjoittivat Joe Strummer ja Mick Jones ja tuotti Guy Stevens.


title: Kultarikko

text: Kultarikko ("Saxifraga aizoides") on monivuotinen, keltakukkainen vuoristojen ja arktisten alueiden rikkokasvi.


title: Kultarikko

text: Löyhästi mätästävä kultarikko kasvattaa 5–15 cm pitkät, kohenevat ja monilehtiset varret. Kukattomat varret ovat huomattavasti kukallisia lyhyempiä. Lehdet ovat tasasoukkia, möyheitä ja tavallisesti ehytlaitaisia. Kukinto on harvakukkainen huiskilo. Kaksineuvoiset kukat ovat vaaleankeltaisia ja punapilkullisia, joskus punakeltaisia tai purppuranpunaisia. Kukan verhiö ja teriö ovat viisilehtisiä. Heteitä on 10 kappaletta. Emiö on kaksilehtinen ja enintään tyvestä yhdislehtinen, emilehtien tyvellä on mesisuomuja. Suomessa kultarikko kukkii kesä-elokuussa. Hedelmä on kaksiosainen, monisiemeninen kota.


title: Kultarikko

text: Kultarikkoa tavataan Euroopassa ja Pohjois-Amerikassa. Euroopassa laji on lähinnä vuoristojen kasvi, jota kasvaa Britteinsaarten pohjoisosissa, Norjan, Ruotsin ja Suomen vuoristo- ja tunturialueilla, Kuolan niemimaalla, Uralilla, Islannin itäosissa, Huippuvuorilla, Alpeilla, Apenniinien pohjoisosissa, Luoteis-Balkanilla ja Karpaateilla. Pohjois-Amerikassa kultarikko on lähinnä arktisten alueiden laji, jota kasvaa Länsi- ja Pohjois-Kanadassa. Kultarikkoa esiintyy myös Grönlannissa. Suomessa kultarikko on pohjoisen laji, jota tavataan kolmella alueella: Sallan-Kuusamon alueella, Enontekiöllä lähinnä käsivarren suurtuntureilla sekä Utsjoella ja Inarin pohjoisosissa.


title: Kultarikko

text: Kultarikko kasvaa lähinnä tuntureiden märillä puron- ja joenvarsilla, lähteiköissä, kallionhyllyillä ja lehtoniityillä. Laji on kalkinvaatija.


title: Eho Moskvy

text:
Eho Mosvky (, "Moskovan kaiku") on Moskovassa toimiva radioasema, joka kuuluu myös eräissä muissa Venäjän kaupungeissa. Kanavan lähetystä voi kuunnella myös internetin kautta.
Asema oli ensimmäinen Neuvostoliitossa lisenssin saanut yksityinen asema. Se aloitti toimintansa 22. elokuuta 1990. Eho Mosvky on pääasiassa puheradio. 70 % ohjelma-ajasta on keskusteluohjelmia. Radiokanava kuuluu valtiollisen Gazprom-konsernin mediayhtiön, liikevaihdoltaan IVY-maiden suurimman mediatalon Gazprom Median hallitsemiin kanaviin.


title: Venuksenpeili

text: Venuksenpeili ("Legousia speculum-veneris") on Välimeren alueella kasvava yksivuotinen kellokasvi. Lajin tieteellinen lajinimi "speculum-veneris" tarkoittaa venuksen peiliä ja viittaa roomalaisten rakkauden jumala Venukseen. Venuksenpeilin kukan verhiön on ajateltu muistuttavan muodoltaan käsipeilin kädensijaa.


title: Venuksenpeili

text: Venuksenpeili kasvaa 15–40 senttimetriä korkeaksi. Kukat ovat 1,5–2,3 cm leveitä, muodoltaan tähtimäisiä ja väriltään kirkkaan sinivioletteja.


title: Pahkamäen koulu

text: Pahkamäen koulu on Liedon asemanseudulla luonnonkauniin Nautelankosken läheisyydessä toimiva 1–6 luokkien alakoulu. Koulussa on yhdeksän opettajaa, kolme koulunkäynninohjaajaa, yksi kouluavustaja ja noin 150 oppilasta. Koulussa on mahdollisuus opiskella vapaaehtoisena kielenä ruotsia, saksaa, ranskaa tai venäjää 4. luokalta lähtien. Kouluun kuuluu kolme eri rakennusta, joista uusin on kuvassa oleva vuonna 1991 valmistunut liikuntasali.


title: Käenrieskat

text: Käenrieskat ("Gagea") on kasvisuku liljakasvien heimossa. Siihen kuuluu vähintään 70 lajia. Suvun tieteellinen nimi on annettu englantilaisen sir Thomas Gagen (1781–1820) mukaan.Pohjoismaissa tavattavat käenrieskat ovat monivuotisia sipulikasveja, jotka kukkivat keväällä ja kuihtuvat aikaisin. Kukintona on keltaisista kukista muodostuva sarja. Hedelmänä on kota. Siemenissä on rasvalisäke, joten muurahaiset levittävät niitä.


title: Käenrieskat

text: Suomessa kasvaa luonnonvaraisena kolme käenrieskalajia. Yleisin on muinaistulokkaana pidetty pikkukäenrieska, joka kasvaa lehdoissa, niityillä ja pientareilla Oulun-Tornion korkeudelle asti. Isokäenrieska on melko harvinainen lehtokasvi eteläisimmässä Suomessa ja puistokäenrieska hyvin harvinainen uustulokas Uudellamaan alueella.


title: Rah’iv

text: Rah'iv (, ) on kaupunki ja Rah'ivin piirin hallintokeskus Taka-Karpatian alueen itälaidalla läntisessä Ukrainassa. Kaupungin kautta kulkee Tysajoen yläjuoksu, joka joki tunnetaan alempana paremmin Tonavan suurimpana sivujokena nimellä Tisza. Kaupungin kotisivujen mukaan Euroopan keskipiste sijaitsee kaupungin tuntumassa; sijainnin osoitukseksi Rahivin piiriin pystytetty muistopilari.


title: Rah’iv

text: Kaupungin asukasluvuksi arvioitiin 15 243 (vuonna 2013). Koko Rah'ivin piirissä oli Rahivin kaupungin ohella kolme kaupunkityyppistä taajama sekä maaseutua; asukkaita oli yhteensä 36 497.


title: Wrecking Ball (Bruce Springsteenin albumi)

text: Wrecking Ball on yhdysvaltalaisen laulaja-lauluntekijä Bruce Springsteenin 17. studioalbumi, ja kaikkiaan hänen 23. albuminsa. Se julkaistiin 6. maaliskuuta 2012. Albumin ensimmäinen single "We Take Care of Our Own" julkaistiin tammikuussa 2012.


text: Albumi debytoi Suomen virallisen albumilistan ensimmäisellä sijalla, ja sitä on myyty platinalevyyn oikeuttava määrä, yli 20 000 kappaletta.


text: Arvostettu musiikkilehti Rolling Stone valitsi "Wrecking Ballin" vuoden 2012 parhaaksi albumiksi.


title: Ann Morgan Guilbert

text: Ann Morgan Guilbert (myös pelkästään Ann Guilbert, 16. lokakuuta 1928 Minneapolis, Minnesota – 14. kesäkuuta 2016 Los Angeles, Kalifornia) oli yhdysvaltalainen elokuva-, teatteri- ja televisionäyttelijä.


title: Ann Morgan Guilbert

text: Ann Morgan Guilbert muistetaan parhaiten rooleistaan televisiosarjoissa "The Dick Van Dyke Show’ssa", jossa hän näytteli Millie Helperiä 61 jaksossa vuosina 1961–1966, sekä "Nannyssä", jossa hän näytteli Yetta Rosenbergia 57 jaksossa vuosina 1993–1999. Guilbert aloitti viihdeuransa esiintyjänä ja laulajana "Billy Barnes Revuesissa" 1950-luvulla Broadwaylla John Golden Theatressa sekä The Lyceum Theatressa.


title: Ann Morgan Guilbert

text: Guilbert opiskeli Stanfordin yliopiston draamakoulussa, josta hän myös valmistui. Stanfordissa hän tapasi myös tulevan aviomiehensä, George Ecksteinin.


title: Ann Morgan Guilbert

text: Kun Guilbert oli tehnyt läpimurron ja näytellyt sarjassa "The Dick Van Dyke Show" viisi vuotta, hän jatkoi televisiossa työskentelemistä ja vieraili monissa sarjoissa kuten "The Andy Griffith Show" (1967), "Huone 222" (1969), "The New Andy Griffith Show" (1971), "Emergency!" (1972–1976), "Terveydeksi" (1989), "Murhasta tuli totta" (1990), "Seinfeld" (1991 ja 1996) "Rooman sheriffi" (1992–1994), "Jäitä hattuun" (2005) ja "" (2007). Vuonna 2013 Ann Guilbert kiinnitettiin komediatelevisiosarjan "Getting On" näyttelijäkaartiin. Sarjassa Guilbertilla oli toistuva rooli Birdy Lambina. "Getting On" debytoi HBO-kanavalla 24. marraskuuta 2013. "Getting On" sai erittäin positiivista palautetta kriitikoilta. Ann Morgan teki televisiouransa ohella myös elokuvia, joita tunnetuimmat lienevät elokuvadebyyttinsä "Kaksi kiikkulaudalla" (1962), "Ukkomiehen käsikirja" (1967), "Äksymmät vanhat herrat" (1995) ja "Please Give" (2010), josta hän sai vuonna 2011 kaksi palkintoa: Independent Spirit Awardin ja Comedy Film Awardin parhaasta naissivuosasta.


title: Ann Morgan Guilbert

text: Joulukuussa vuonna 2004 Guilbert esiintyi "Nannystä" tehdyssä dokumentissa nimeltään "" vastanäyttelijöidensä Fran Drescherin, Lauren Lanen, Rachel Chagallin ja muiden "Nannyn" näyttelijöiden kanssa.


title: Ann Morgan Guilbert

text: 2000-luvulla Guilbert näytteli myös paljon teatterissa. Broadwaylla Guilbert esiintyi näytelmissä "Play Yourself" (2002), jossa hänen roolinaan oli Selma, ja "A Naked Girl on the Appian Way" (2005), jossa hänen roolinsa oli Sadie. "A Naked Girl on the Appian Way" -näytelmää esitettiin myös Costa Mesassa, Kaliforniassa huhtikuussa 2005. Vuonna 2002 Clevelandissa, Ohiossa Guilbert näytteli näytelmässä "The Waverly Gallery", jossa hänen roolinaan oli Gladys Green.


title: Ann Morgan Guilbert

text: Muita Guilbertin teatteriesiintymisiä Broadwaylla olivat muun muassa "The Matchmaker", "Arsenikkia ja vanhoja pitsejä", "The Road to Mecca", "", "Huomenna hän tulee", "A Lie of the Mind", "Three Men on a Horse", "Kuin surmaisi satakielen", "Harvey", "Foxfire", "Blooding Wedding", "Misalliance", "Green Grow the Lilac", "The School for Scandal", "The Royal Family", "Majuri Barbara" ja "Heinäkuun viides" sekä "". Viimeksi mainitussa hän esitti Alman roolin ja voitti vuoden 1988 Helen Hayes -palkinnon parhaasta naispääosasta.


title: Ann Morgan Guilbert

text: Ann Guilbert oli naimisissa kahdesti. Ensimmäisen avioliiton hän solmi Broadway- ja televisiotuottaja George Ecksteinin (1928–2009) kanssa vuonna 1953. He saivat esikoistyttärensä Nora Ecksteinin (naimisissa Marek Sekowskin kanssa) 4. helmikuuta vuonna 1955 ja toisen tyttären Hallie Ecksteinin (myöhemmin Todd, naimisissa Glenn Withrow’n kanssa) 7. tammikuuta vuonna 1962. Norasta tuli näyttelijätyön opettaja ja Halliesta äitinsä tapaan näyttelijä. Ann ja George erosivat vuonna 1966 14 aviovuoden jälkeen.


title: Ann Morgan Guilbert

text: Toisen kerran Ann Guilbert meni naimisiin näyttelijä Guy Raymondin (oikealta nimeltään Raymond Guyer, 1911–1997) kanssa vuonna 1972. He olivat naimisissa aina Guyn kuolemaan asti vuonna 1997. Ann Guilbert asui Los Angelesissa, Pacific Palisadesin kaupunginosassa.


title: Ann Morgan Guilbert

text: Guilbert kuoli 87-vuotiaana syöpään Los Angelesissa 14. kesäkuuta 2016.


title: Titanicin kohtalonyö (elokuva)

text: Titanicin kohtalonyö ("A Night to Remember") on vuonna 1958 ensi-iltansa saanut draamaelokuva, joka perustuu Walter Lordin samannimiseen kirjaan. Elokuva kertoo matkustajahöyrylaiva RMS Titanicin viimeisistä hetkistä aluksen törmättyä neitsytmatkallaan jäävuoreen.


title: Titanicin kohtalonyö (elokuva)

text: Elokuvan keskeisiä rooleja esittävät Kenneth More, Ronald Allen, Robert Ayres, Honor Blackman, Anthony Bushell, John Cairney, Michael Goodliffe, Kenneth Griffith, Laurence Naismith, Russell Napier ja George Rose. Sean Connery tekee elokuvassa cameo-roolin kansimiehenä. Elokuvan on ohjannut Roy Ward Baker.


title: Titanicin kohtalonyö (elokuva)

text: Titanicin neljäs perämies Joseph Boxhall ja Cunard Linen kommodori Harry Grattidge toimivat elokuvan teknisinä neuvonantajina.


title: Titanicin kohtalonyö (elokuva)

text: "The New York Timesin" kriitikot valitsivat "Titanicin kohtalonyön" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Karhunköynnökset

text: Karhunköynnökset ("Calystegia") on kasvisuku kiertokasvien ("Convolvulaceae") heimossa. Siihen kuuluu noin 25 lajia.Suomessa karhunköynnös eli isokierto kasvaa alkuperäiskasvina harvinaisesti etelärannikon merenrantapensaikoissa. Villiintyneenä koristekasvina se on levinnyt laajasti Etelä- ja Keski-Suomessa.


title: Suorama

text: Suorama on Kangasalan kaupungissa sijaitseva kylä sekä asuinalue Linturinteen osa-alueella. Suorama sijaitsee noin neljä kilometriä keskustasta länteen.


title: Suorama

text: Suoramalla sijaitsee Suoraman koulu, joka on Kangasalan toiseksi suurin ala-aste noin 500 oppilaalla. Lähin yläaste, johon suoramalaiset yläasteikäiset sijoitetaan opiskelemaan, on Pitkäjärven koulu, joka sijaitsee naapurikaupunginosassa Vatialassa.


title: Suorama

text: Suoramalla on muun muassa apteekki, eläinlääkäri, baari, kebab-pizzeria, grilli, päiväkoti ja vuoropäiväkoti (24h) Lidl, Löytötex ja K-Market.


title: Chanoch Nissany

text: Chanoch Nissany (hepreaksi: חנוך ניסני, s. 29. heinäkuuta 1963 Tel Aviv) on israelilainen entinen autourheilija. Hänen poikansa Roy Nissany on myös autourheilija.


title: Chanoch Nissany

text: Nissany on myös menestynyt liikemies. Hän aloitti myöhään moottoriurheiluharrastuksen aloittaessaan kilpa-uransa 38-vuotiaana. Hän väitti, että hänestä tulisi maansa ensimmäinen Formula 1 -kuljettaja, mutta ei koskaan päässyt ajamaan yhtään F1-osakilpailua. Sen sijaan hänet tunnettiin kolmoskuljettajana Minardilla vuoden 2005 Unkarin GP:n vapaissa harjoituksissa. Hän pääsi ajamaan vapaissa harjoituksissa hänen henkilökohtaisen sponsorinsa UPEX:n tuella. Nissany kertoi F1-kokemuksen jälkeen, että ne kaikki ajetut kahdeksan kierrosta olivat hänen 42-vuotissynttärilahjansa.


title: Chanoch Nissany

text: F1-kokemuksen lisäksi Nissany on ajanut muun muassa Formula 3000 -sarjaa ja Unkarin Formula 2000 -sarjaa.


title: Juan Cáceres

text: Juan Ignacio Cáceres (s. 1. toukokuuta, 1984 Punta del Este) on uruguaylainen kilpa-autoilija.


title: Juan Cáceres

text: Cáceres kilpaili euroopassa vuonna 2001 ja on ajanut muun muassa Italian Formula Renault-sarjassa ja Espanjan Formula 3-sarjassa. Formula BMW Junior Cupissa hän voitti sarjan mestaruuden vuonna 2003. Vuonna 2005 Cáceres toimi entisen Formula 1-talli Minardin testikuljettajana. Hän kilpaili samana vuonna Italian Formula 3000-sarjassa. Vuonna 2006 Cáceres ajoi yhden kilpailun ChampCar-sarjassa. Vuonna 2007 hän siirtyi kilpailemaan takaisin Etelä-Amerikkaan ajaen TC2000-sarjassa Argentiinassa.


title: Käenkaalit

text: Käenkaalit ("Oxalis") on kasvisuku käenkaalikasvien ("Oxalidaceae") heimossa ja sen nimisuku. Siihen kuuluu noin 500–700 lajia.Käenkaaleista esiintyvät Pohjoismaissa luonnonvaraisena käenkaali, tarhakäenkaali, nurmikäenkaali ja pystykäenkaali.


title: Kirsti Mäkinen

text: Kirsti Eva-Maria Mäkinen (o.s. Mänty, 18. heinäkuuta 1939 Tampere – 24. marraskuuta 2016 Helsinki) oli suomalainen tietokirjailija, äidinkielen ja kirjallisuuden opettaja, toimittajien ja opettajien kouluttaja. Hänet tunnetaan suosittuna puhujana ja kirjoittajana sekä monipuolisena toimijana kulttuurijärjestöissä. Hän sai kouluneuvoksen arvonimen 1998.


title: Kirsti Mäkinen

text: Mäkinen kirjoitti ylioppilaaksi Tampereen Yhteiskoulusta 1957. Hän valmistui Helsingin yliopistosta filosofian kandidaatiksi 1962 (maisteri 1964) ja lisensiaatiksi 1969. Mäkinen toimi opettajana muun muassa Tehtaanpuiston yhteiskoulussa, Helsingin yksityislyseossa ja Helsingin Suomalaisessa Yhteiskoulussa 1963–2002. Lisäksi hän on työskennellyt Helsingin yliopiston kotimaisen kirjallisuuden vt. assistenttina ja vt. lehtorina sekä Ylioppilastutkintolautakunnan apujäsenenä 1982–2009.


title: Kirsti Mäkinen

text: Mäkinen on toiminut Sanoman toimittajakoulun luennoitsijana 1976–89 ja avustajana useassa sanomalehdessä.


title: Kirsti Mäkinen

text: Mäkinen oli yksi WSOY:n kirjallisuussäätiön palkinnon saajista vuonna 2012. Palkinto on tunnustus merkittävästä työstä kotimaisen kirjallisuuden ja lukuharrastuksen edistämisessä.Mäkisen vanhemmat ovat myyntipäällikkö Kaarlo Mänty ja Martha o.s. Eriksson. Hän oli naimisissa toimistopäällikkö Erkki Mäkisen kanssa vuodesta 1962 alkaen tämän kuolemaan asti 1986. He saivat neljä lasta, joista yksi on kuollut.


title: Japanin jääpallomaajoukkue

text: Japanin jääpallomaajoukkue edustaa Japania jääpallon miesten maajoukkuekilpailuissa. Japanin jääpalloliitto on kuulunut kansainväliseen jääpalloliittoon vuodesta 2011. Japani osallistui MM-kilpailuihin ensimmäisen kerran 2012.


title: Gniezno

text: Gniezno () on kaupunki Ison-Puolan voivodikunnassa Länsi-Puolassa, noin 50 kilometriä itään Poznańin kaupungista. Kaupungissa asuu noin 70 000 ihmistä. Gniezno on samannimisen kunnan hallintokeskus.


title: Gniezno

text: Gniezno oli Puolan ensimmäinen pääkaupunki. Valtion muodostuessa 900-luvulla sitä hallitsivat Piast-sukuiset kuninkaat. Heidän pääkaupunkinaan toimi Gniezno. Jo 800-luvulla Gniezno oli keskus, josta käsin Puolan aateli kokosi aluetta yhteistoimintaan.


title: S-200

text: S-200 () on alueilmatorjuntaohjusjärjestelmä, joka kehitettiin Neuvostoliitossa. Ohjustyyppi on edelleen aktiivisessa palveluskäytössä.


title: S-200

text: Ohjusjärjestelmä oli hylättyä edeltäjäänsä (Lavotškin La 400 Dal) jonkin verran pienempi ja kevyempi, eikä siinä ollut taistelulatauksessa ydinkärkeä. Ilmeisesti järjestelmän parempi liikuteltavuus saattoi olla yhtenä keskeisenä lähtökohtana kehitystyössä. Alun alkujaan tämä järjestelmä oli tarkoitettu torjumaan korkealla lentäviä amerikkalaisten koneita: kuten tyypit B-57, B-58 ja U-2. Myös Martin B-57 -konetyyppi kykeni saavuttamaan yli 20 km lakikorkeuden.


title: S-200

text: Tyyppi hyväksyttiin v. 1967 mm. suurten asutuskeskuksien alueelliseen ilmatorjuntaan, eli juuri niihin tehtäviin joihin "La-400 Dal" -järjestelmää ei hyväksytty. "S-200" on hyvin ulottuva, maksimina torjumiskorkeutena esitetään peräti 35 km.


title: S-200

text:
Ensimmäinen versio ("S-200A") sai nimeksen "Angara". Ohjustyyppiin sisällytettiin kyky torjua myös risteilyohjuksia.
Ohjusjärjestelmän hyväksymisen vuonna kehiteltiin uudempi versio, "S-200V". Se sai nimeksensä "Vega".


title: S-200

text: "S-200D" eli "Dubna" esiteltiin vuonna 1981. Tuolloin suunnittelutoimiston nimenä oli OKB Almaz. Kantamaksi eversti A. Lappi esittää olevan peräti 300 km, mikä on aluetorjunnan it-ohjukselle todella paljon. OKB Fakel osallistui ohjustyypin jatkosuunnitteluun.


title: S-200

text: S-200 -järjestelmästä on olemassa monia eri versioita, ja sitä on useasti päivitetty. Sotilaallisiin tarkoituksiin hyväksyminen tapahtui vuonna 1967. Ohjusjärjestelmää edelsi S-125. 25 kT vahvuista ydinkärkeä on ollut myös mahdollista käyttää.


title: S-200

text: It-torjuntaohjustyyppiä kaupattiin laajalti, mm. arabimaihin (Syyria, Iran, Libya), sekä Pohjois-Koreaan. Itä-Saksa käytti "Dubna"a vuodesta 1985 lukien. Yhdistynyt Saksa käytti asejärjestelmää aina vuoteen 1994 saakka. Entisistä muista itäblokin maista ainakin Bulgaria sekä Puola tätä it-ohjusjärjestelmää käytti.


title: Île-aux-Marins

text: L'Île-aux-Marins, aikaisemmin "Île-aux-Chiens", on Ranskalle kuuluva pieni saari Saint-Pierre ja Miquelonin alueella Pohjois-Amerikassa. Saari sijaitsee Saint-Pierren sataman edustalla ja on nykyisin asumaton.


title: Île-aux-Marins

text: L'Île-aux-Marins oli alkujaan Saint-Pierren ja Miquelonin kolmas kunta. Se liitettiin Saint-Pierren kuntaan 1945. Vuoteen 1963 menneessä saarella ei ollut enää ympärivuotista asutusta.


title: Siirtin maakunta

text: Siirtin maakunta (, ) on Turkin maakunta, joka sijaitsee maan kaakkoisosassa. Maakunnan pinta-ala on 5 406 neliökilometriä. Vuoden 2015 lopussa arvioitu väkiluku oli 320 351.


title: Siirtin maakunta

text: Maakunnan pääkaupunki on Siirt. Maakunnan pohjoispuolella sijaitsee Bitlisin maakunta, lännessä Batmanin maakunta, lounaassa Mardinin maakunta, etelässä Şırnakin maakunta ja idässä Vanin maakunta.


title: Siirtin maakunta

text: Siirtin maakunta jakaantuu seitsemään piirikuntaan (hallintokeskus lihavoitu):


title: Afyonkarahisarin maakunta

text: Afyonkarahisarin maakunta () on Turkin maakunta, joka sijaitsee maan länsiosassa. Maakunnan pinta-ala on 14 230 neliökilometriä. Vuoden 2015 lopussa arvioitu väkiluku oli 709 000.


title: Afyonkarahisarin maakunta

text: Maakunnan pääkaupunki on Afyonkarahisar. Maakunnan luoteispuolella sijaitsee Kütahyan maakunta, lännessä Uşakin maakunta, lounaassa Denizlin maakunta, etelässä Burdurin maakunta, idässä Konyan maakunta, pohjoisessa Eskişehirin maakunta ja kaakossa Ispartan maakunta.


title: Afyonkarahisarin maakunta

text: Afyonkarahisarin maakunta jakautuu 18 piirikuntaan (hallintokeskus lihavoitu):


title: Tapahtui kaukana

text: Tapahtui kaukana on Topo Leistelän ja Edvin Laineen ohjaama elokuva vuodelta 1950.


title: Tapahtui kaukana

text: Ensio Rislakin näytelmään "Tapahtui kaukana" (1937) perustuvan elokuvan tapahtumat sijoittuvat pohjoiseen Enontekiön maisemiin. Kotikutoiseksi luonnehditun viihde-elokuvan luoma kuva paikallisista asukkaista on stereotyyppinen, eikä se kriitikon mukaan imartele sen paremmin kohdetta kuin tekijääkään. Ainoastaan Aku Korhosen roolisuoritus saa kiitosta, mutta hämmentävän hupaisiksi, jopa camp-huumorin puolella liikkuvaksi arvioivat kriitikot miesten unia.


title: Tarzanin suuri seikkailu

text: Tarzanin suuri seikkailu (engl. "Tarzan's Greatest Adventure") on vuonna 1959 julkaistu seikkailuelokuva. Elokuvan pääosia esittävät Gordon Scott, Anthony Quayle, Sara Shane, Sean Connery, Niall MacGinnis, Al Mulock ja Scilla Gabel. Elokuvan on ohjannut John Guillermin. Tarzanin puoliso Jane ei esiinny elokuvassa, mutta hänen lemmikkiapinansa Cheeta tekee cameo-roolin elokuvan introssa.


title: Ghost Rider: Koston henki

text: Ghost Rider: Koston henki ("Ghost Rider: Spirit of Vengeance") on 3D-supersankarielokuva ja jatko-osa elokuvalle "Ghost Rider – aaveajaja". Elokuvan pääosia esittävät Nicolas Cage, Johnny Whitworth, Fergus Riordan, Ciarán Hinds, Violante Placido, Idris Elba ja Christopher Lambert. Elokuvan ovat ohjanneet Mark Neveldine ja Brian Taylor. Elokuvan ensi-ilta oli 17. helmikuuta 2012.


title: HMS Cardiff (D108)

text: HMS Cardiff (viirinumero D108) oli Britannian Kuninkaallisen laivaston tyypin 42 ohjushävittäjä. Se poistettiin palveluksesta 2005 ja alus romutettiin 2008.


title: HMS Cardiff (D108)

text: Alus tilattiin Vickers Shipbuilding and Engineering Limitediltä (VSEL) Barrow-in-Furnessista. Sen köli laskettiin 6. marraskuuta 1972. Työt kuitenkin keskeytyivät työvoimapulan vuoksi ja keskeneräinen runko hinattiin Swan Hunterin telakalle Tyne and Weariin, jossa alus laskettiin vesille 22. helmikuuta 1974 kumminaan Lady Caroline Gilmore. Alus otettiin palveluskäyttöön 24. syyskuuta 1979 ensimmäisenä päällikkönään Barry Wilson.


title: HMS Cardiff (D108)

text: Alus liitettiin palvelukseen otettaessa 8. fregattilaivueeseen viirikönjohtajaksi, jolloin sen savuhormiin maalattiin ohut musta raita. Se siirrettiin toukokuussa 1980 tyypin 42 hävittäjistä muodostettuun 3. hävittäjälaivueeseen. Palvelukseen ottoa seuranneiden kahdentoista kuukauden aikana alus matkasi yli 13 000 merimailia, joiden kuluessa se osallistui erilaisiin tehtäviin. Alus palasi Swan Hunterin telakalle, jotta telakan työntekijöiden perheet voisivat tutustua alukseen. Marraskuussa 1979 alus osallistui Isle of Wightin edustalla uponneen "MV Pool Fisherin" miehistön etsintöihin. Samoin se vieraili huhtikuussa 1980 Cardiffissa, jossa yli 7 000 henkeä vieraili aluksella. Alus osallistui 1980 laivastopäivän tapahtumiin sekä Portsmouthissa että Plymouthissa, joiden aikana alukseen tutustui yli 17 300 vierailijaa. Lokakuussa alusvieraili Ghentissä Belgiassa, minkä jälkeen se osallistui kuun lopun Aberborthin koeampuma-alueella Sea Dart -ohjusten koeammuntoihin.


title: HMS Cardiff (D108)

text: Maaliskuussa 1981 alus ylitti Atlantin Karibianmerelle vieraillen Bermudalla ja Fort Lauderdalessa sekä monilla Karibianmeren saarilla. Se oli myös Belizessä vartioaluksena ennen paluuta Britteinsaarille kesäkuun puolivälissä, jolloin se siirrettiin huollettavaksi Portsmouthin telakalle. Se osallistui telakalta palattuaan Plymouthissa laivastopäivän tapahtumiin sekä alus oli yhtenä laivaston kalustoesittelyn osana. Edustustehtävistä vapauduttuaan alus jatkoi harjoituksia ja miehistönkoulutusta. Alus lähti helmikuussa 1982 "HMS Amazonin" kanssa Intian valtamerelle sekä partioimaan Omaninlahdella.


title: HMS Cardiff (D108)

text:
Kuukautta ennen Falklandin sodan puhkeamista "HMS Cardiff" päällikkönään Michael Harris oli aloittanut palveluksensa Persianlahdella, josta se vapautti sisaraluksensa "HMS Sheffieldin". Alus sai kuitenkin 23. huhtikuuta määräyksen lähteä Falklandille. Se matkasi yksin Somalian rannikolta Gibraltarille, jonne se saapui 7. toukokuuta. Alus täydensi varastojaan ennen kuin se lähti uudelleen merelle 12. toukokuuta. Alus liittyi 14. toukokuuta Madeiran rannikolla "HMS Bristolin" johtamaan etelään matkanneeseen osastoon. Matkan aikana 22. toukokuuta Argentiinan ilmavoimien Grupo 1:n 2. kuljetuslentolaivueen () Boeing 707 (tunnus TC-92) lensi osaston yli, jolloin "HMS Cardiff" laukaisi ilmatorjuntaohjuksen. Ohjus ei kuitenkaan osunut lentokoneeseen.
Alus sai 25. toukokuuta määräyksen poimia merestä neljä SAS joukkojen sotilasta, jotka hyppäsivät osaston yllä lentäneestä Britannian ilmavoimien C-130 Hercules -kuljetuskoneesta. Seuraavana päivänä alus liittyi osaston mukana muuhun laivasto-osastoon. "HMS Cardiffin" saavuttua aiemmin vaurioitunut "HMS Glasgow" lähti Britteinsaarille korjattavaksi.


title: HMS Cardiff (D108)

text: "HMS Cardiff" ampui alas Britannian maavoimien Gazelle -helikopterin luullessaan sitä Argentiinan ilmavoimien C-130 Hercules -kuljetuskoneeksi. Aluksella palvellut 829 laivueen Westland Lynx -helikopteri joutui 13. kesäkuuta kahden Argentiinan ilmavoimien IAI Dagger -hävittäjän maaliksi, mutta taitavan väistelyn ansiosta selvisi hyökkäyksestä. Myöhemmin samana päivänä alus ampui alas sodan viimeisen Argentiinan ilmavoimien lentokoneen, kun se pudotti Sea Dart -ohjuksella Grupo de Bombardeo 2:n Canberran. Alus vastaanotti 15. kesäkuuta Port Howardissa olleen 700 miehen argentiinalaisvaruskunnan antautumisen.


title: HMS Cardiff (D108)

text: "HMS Cardiffin" miehistöstä valittiin vallatulle argentiinalaisalukselle "HMS Tiger Baylle" miehistö. Aluksen ollessa kesäkuun San Carlosissa valvomassa alueen ilmatilaa. Alus lähti "HMS Exeterin" ja "HMS Yarmouthin" kanssa kotimatkalle ja ne saapuivat 28. heinäkuuta Portsmouthiin, jossa alus siirrettiin telakalle huollettavaksi. Se palasi palvelukseen kahdeksan viikkoa myöhemmin, jolloin sen aseistusta oli täydennetty 20 ja 30 millimetrin ilmatorjuntatykein. Alus oli seuraavat pari viikkoa koulutettavana Portlandissa, josta se lähti Atlantille sotaharjoitukseen.


title: HMS Cardiff (D108)

text: Tammikuussa 1983 alus lähti "HMS Exeterin" kanssa Etelä-Atlantille, mutta konevika pakotti aluksen hakeutumaan Gibraltarille korjattavaksi. Alus oli korjausten päätyttyä viisi seuraavaa kuukautta Falklandeilla palaten 17. kesäkuuta Britteinsaarille. Alus vieraili heinäkuussa Lontoossa ennen osallistumista Pohjanmerellä pidettyyn Priory-harjoitukseen. Harjoituksen päätyttyä alus vieraili Kanaalisaarilla sekä Hampurissa ennen paluuta Portsmouthiin, jossa se oli telakalla vuoden loppuun.


title: HMS Cardiff (D108)

text: Vuoden 1984 alun alus oli koulutettavana, mutta huhtikuussa se lähti jälleen "HMS Exeterin" kanssa Falklandinsaarille viiden kuukauden matkalle.


title: HMS Cardiff (D108)

text: Irakin miehitettyä Kuwaitin 2. elokuuta 1990 määräsi puolustusministeri Tom King vahvistamaan alueella olevia brittijoukkoja. Syyskuussa "HMS Cardiff", "HMS Brazen" ja "HMS London" muodostivat X-Ray:ksi kutsutun osaston aloittaen matkan Persianlahdelle, jossa niiden piti vapauttaa alueella ollut "HMS Battleaxen", "HMS Jupiterin" ja "HMS Yorkin" muodostama osasto. "HMS Cardiff" ja "HMS Gloucester" suojasivat Yhdysvaltain laivaston lentotukialuksia "USS Midway", "USS Ranger" ja "USS Theodore Roosevelt".


title: HMS Cardiff (D108)

text: Aluksella palvellut 815 laivueen Lynx-helikopteri (No. 335) havaitsi 24. tammikuuta 1991 Qaruhin saaren edustalla kolme Irakin laivaston miinanraivaajaa, joista kaksi se upotti. Myöhemmin samana päivänä liittouma valtasi saaren, josta tuli ensimmäinen vapautettu osa Kuwaitia. X-ray osaston vapautti tammikuun lopulla Yankee osasto, johon kuuluivat "HMS Brave", "HMS Brilliant", "HMS Exeter" ja "HMS Manchester".


title: HMS Cardiff (D108)

text: "HMS Cardiff" palasi 14. lokakuuta 1994 Yhdysvaltain johtamaan operaatio Vigilant Warrioriin Persianlahdelle, kun Irakin johtaja uhkaili uudella iskulla. Operaation päätyttyä 21. joulukuuta alus palasi Britteinsaarille. Alus osallistui 1995 Naton Strong Resolve -harjoitukseen.


title: HMS Cardiff (D108)

text: Alus poistettiin palveluksesta 14. heinäkuuta 2005, jonka jälkeen se ankkuroitiin Fareham Creekiin yhdessä sisaraluksensa "HMS Newcastlen" kanssa. Alukselta otettiin toimivia osia varaosiksi edelleen palveluksessa oleviin tyypin 42 hävittäjiin. Alus hinattiin 21. marraskuuta 2008 Portsmouthista Aliagaan Turkkiin romutettavaksi.


title: Sarah Burke

text: Sarah Burke (3. syyskuuta 1982 – 19. tammikuuta 2012) oli kanadalainen freestylehiihtäjä.


title: Sarah Burke

text: Burke oli yksi superpipe-lajin pioneereista. Hän voitti lajin X Games -mestaruuden neljästi ja puhui voimakkaasti sen puolesta, että laji pääsisi mukaan talviolympialaisiin. Kansainvälinen olympiakomitea hyväksyi lajin mukaan vuoden 2014 olympialaisiin. Burke voitti myös half-pipen maailmanmestaruuden 2005.


title: Sarah Burke

text: Burke loukkaantui vakavasti harjoitellessaan Park Cityssä 10. tammikuuta 2012. Hän kaatui hypyn jälkeen, minkä seurauksena hänen nikamavaltimonsa repeytyi ja hän sai sydänkohtauksen. Hänet leikattiin sairaalassa seuraavana päivänä, minkä jälkeen häntä pidettiin koomassa. Burken aivot olivat kuitenkin vakavasti vaurioituneet hapen ja veren puutteesta, ja lopulta hän kuoli 19. tammikuuta 2012.


title: Ylläpitokorvaus

text: Jos työtön osallistuu työvoimaviranomaisen osoittamaan palkattomaan työhön (työharjoittelu, työelämävalmennus tai kuntouttava työtoiminta), hänelle maksetaan työttömyysturvan lisäksi ylläpitokorvausta, jonka tarkoituksena on kattaa työ- tai koulutusmatkoista, kuntoutuksesta ja ruokailuista aiheutuvat lisäkulut. Ylläpitokorvauksen määrä on 9 euroa päivässä.


title: Ylläpitokorvaus

text: Jos työvoimapoliittiseen toimenpiteeseen osallistuminen tapahtuu oman työssäkäyntialueen ulkopuolella tai aiheuttaa majoituskustannuksia, ylläpitokorvauksen määrä nousee 18 euroon.


title: Colin Greening

text: Colin Peter Greening (s. 9. maaliskuuta 1986 St. John’s, Newfoundland ja Labrador) on kanadalainen jääkiekkoilija, pelipaikaltaan hyökkääjä. Hän edustaa AHL-seura Toronto Marliesia.


title: Colin Greening

text: Ottawa Senators varasi Greeningin NHL:ään numerolla 204 seitsemännellä kierroksella. Varauksensa jälkeen hän pelasi yhden kauden, 2005–2006, Nanaimo Clippersissä juniorisarja BCHL:ssä ja neljä kautta, vuodesta 2006 vuoteen 2010, Cornellin yliopiston joukkueessa Big Redissä yliopistosarja ECAC:ssä. Hän oli voittamassa vuonna 2010 ECAC:n mestaruutta joukkueensa kapteenina.


title: Colin Greening

text: Greening aloitti ammattilaisuransa vuonna 2010 Ottawa Senatorsin farmijoukkueessa Binghamton Senatorsissa, jossa oli voittamassa vuonna 2011 AHL:n mestaruutta Calder Cupia. Hän pelasi suurimman osan kaudesta 2010–2011 AHL:ssä, mutta myös 24 ottelua NHL:ssä. Hän teki ensiesiintymisensä NHL:ssä 1. helmikuuta 2011, jolloin Ottawa kohtasi vierasottelussa New Jersey Devilsin.


title: Isolinnankatu

text: Isolinnankatu on yksi Porin keskustan pääkaduista. Se on yksisuuntainen katu, joka kulkee kaupungin ydinkeskustan itälaidalla pohjois-eteläsuunnassa. Isolinnankatu alkaa pohjoisesta Keski-Porin kirkon luota, päätyen Keskusaukiolle Porin linja-autoaseman edustalle.


title: Isolinnankatu

text: Isolinnankatu erottaa arkkitehti G. Th. Chiewitzin vuoden 1852 Porin palon jälkeen suunnitteleman keskustan ruutukaava-alueen V kaupunginosan puutalokortteleista. Katu esiintyy kartoissa ensimmäisen kerran vuonna 1840 nimellä "Iso Linnakatu (Stor Slottsgatan)". Nimensä se on saanut kaupungin perustajan Juhana Herttuan Keski-Porin kirkon paikalle suunnittelemasta linnasta, joka ei kuitenkaan koskaan valmistunut.


title: Isolinnankatu

text: Kadun varrella sijaitsevat muun muassa Oikeustalo, Porin nuorisotalo ja lukuisia virastoja sekä kauppakeskukset IsoKarhu ja BePOP. Myös Porin kauppahalliin on sisäänkäynti Isolinnankadulta. Itäpuiston ja Isolinnankadun kulmauksessa toimi Hotelli Juhana Herttua vuosina 1955–1997. Rakennus purettiin tulipalon jälkeen vuonna 2018.


title: Isolinnankatu

text:
Sosialidemokraattisen puolueen perustajiin kuuluneen Eetu Salinin patsas sijaitsee Isolinnankadun ja Itäpuiston risteyksessä. Kadun alkupäässä Hallituskadun kulmauksessa on Euroopan ensimmäisen naisarkkitehdin Signe Hornborgin merkittävimpiin rakennuksiin kuuluva "Signelinna" ("Nevanderin talo").
Vuonna 2004 valmistui John Websterin ohjaama Isolinnankadun elämästä kertova saman niminen dokumenttielokuva. 2010 sai ensiesityksensä Noora Männistön elokuva kadun varrella sijaitsevasta Itätullin päiväkodista. Molemmat on esitetty kahdesti Yle TV2:n Dokumenttiprojektissa.


title: Tiodiglykoli

text: Tiodiglykoli eli bis(2-hydroksietyyli)sulfidi tai 2,2'-tiodietanoli (CHOS) on sulfideihin kuuluva orgaaninen yhdiste.


title: Tiodiglykoli

text: Tiodiglykoli on väritöntä tai kellertävää viskoosia nestettä. Yhdiste liukenee hyvin veteen sekä etanoliin ja trikloorimetaaniin. Yhdiste kiehuu 283 °C:n lämpötilassa ja kuumennettaessa myös hajoaa muodostaen etikkahappoa, rikkivetyä ja rikin oksideja.


title: Tiodiglykoli

text: Tiodiglykolia valmistetaan 2-kloorietanolin ja natriumsulfidin välisellä reaktiolla.


title: Tiodiglykoli

text: Tärkein tiodiglykolin käyttökohde on tekstiiliteollisuudessa. Sitä käytetään apuaineena liuottamaan tekstiilivärejä ja se soveltuu erityisesti kationisten, metallikompleksivärien, naftolivärien ja vat-värien leukoesterien liuotukseen. Sillä on käyttöä myös lääkeaineiden synteesissä ja hapettumista estävänä ainesosana. Tiodiglykoli reagoi vetykloridin kanssa muodostaen sinappikaasua.


title: Tiodiglykoli

text: Tiodiglykoli on sinappikaasun tärkein hydrolyysituote eliöissä. Tiodiglykolia muodostuu sinappikaasusta kolmiatomisen rengasrakenteen omaavan sulfoniumvälituotteen kautta. Tiodiglykoli muodostaa myös agregaatteja sinappikaasun kanssa reagoidessaan. Toisin kuin sinappikaasu, tiodiglykoli ei ole erityisen myrkyllinen. Se ärsyttää hieman hengitysteitä ja nieltynä aiheuttaa pahoinvointia.


title: HMS Liverpool (D92)

text: HMS Liverpool (viirinumero D92) oli Britannian Kuninkaallisen laivaston tyypin 42 ohjushävittäjä. Alus on poistettiin palveluksesta 2012 ja se on romutettu.


title: HMS Liverpool (D92)

text: Alus tilattiin 1. maaliskuuta 1977 Cammell Lairdilta Birkenheadistä. Sen köli laskettiin 5. heinäkuuta 1978 ja alus laskettiin vesille 25. syyskuuta 1980 kumminaan puolustusministeri Euan Howardin puoliso Lady Strathcona. Alus otettiin palveluskäyttöön 1. heinäkuuta 1982.


title: HMS Liverpool (D92)

text: "HMS Liverpoolin" koeajoja nopeutettiin, jotta se saatiin palvelukseen lähetettäväksi Falklandeille. Alus lähti kesäkuun alussa 1982 Etelä-Atlantille, mutta se ei kerennyt mukaan sotatoimiin. Se viipyi kuitenkin alueella puoli vuotta ennen paluutaan Britteinsaarille.


title: HMS Liverpool (D92)

text: Alus osallistui vuoden 2003 Irakin sotaan. Se lähetettiin 2005 Karibianmerelle, jossa sen tehtävänä oli torjua huumeiden salakuljetusta alueella. Alus siirrettiin 2009 modernisoitavaksi, ja se palasi palvelukseen 2010.


title: HMS Liverpool (D92)

text: Alus saapui viimeisen kerran Portsmouthiin 26. maaliskuuta 2012 ennen palveluksesta poistoaan. Se poistettiin palveluksesta 30. maaliskuuta


title: HMS Manchester (D95)

text: HMS Manchester (viirinumero D95) oli Britannian Kuninkaallisen laivaston tyypin 42 ohjushävittäjä, joka oli ensimmäinen parannellun kolmannen tilaussarjan alus (Manchester-luokka). Alus on otettiin palvelukseen 1982 ja se poistettiin palveluksesta 2011.


title: HMS Manchester (D95)

text: Alus tilattiin Vickers Shipbuilding and Engineering Limitediltä (VSEL) Barrow-in-Furnessista. Sen köli laskettiin 19. toukokuuta 1978 ja alus laskettiin vesille 24. marraskuuta 1980. Alus otettiin palveluskäyttöön 16. joulukuuta 1982.


title: HMS Manchester (D95)

text: "HMS Manchester" palveli 1988 "HMS Jupiterin" ja "HMS Londonin" kanssa Persianlahdella suojaten tankkereita. Alus osallistui 1991 Persianlahden sotaan.


title: HMS Manchester (D95)

text: Alus saapui 21. helmikuuta 2011 Portsmouthiin, jossa se poistettiin palveluksesta 24. helmikuuta.


title: Chael Sonnen

text: Chael Patrick Sonnen (s. 3. huhtikuuta 1977) on yhdysvaltalainen vapaaottelija ja entinen painija. Sonnen otteli Ultimate Fighting Championship -promootion kevyessä raskaassasarjassa. Hän jätti keskisarjan hävittyään Anderson Silvalle toisen kerran peräkkäin. Hän on ansioitunut yliopistotason painija, jonka uraa ovat kuitenkin haitanneet syytteet doping-aineiden käytöstä ja sekaantumisesta rahanpesuun. Huolimatta kyseisistä syytteistä ja siitä, ettei Sonnen ole koskaan ollut UFC:n mestaruusvyön haltija, arvostettu vapaaottelusivusto Sherdog rankkasi hänet parhaimmillaan maailman toiseksi parhaaksi keskisarjan vapaaottelijaksi Anderson Silvan jälkeen.


title: Chael Sonnen

text:
Ennen ammattilaisuraansa Chael Sonnen menestyi Oregonin yliopiston painijoukkueessa. Vuoden 1997 hän mm. sijoittui viidenneksi osavaltion "Oregon Wrestling Classic"-kisoissa, kolmanneksi kreikkalais-roomalaisen painin yliopistotason kisoissa ja voitti National Junior College Athletic Associationin All American-tunnustuksen.
Sonnen aloitti vapaaottelu-uransa vuonna 1997 voitolla Ben Haileytä vastaan. Seuraavan kerran hän otteli kuitenkin vasta vuonna 2002. Vuosina 2002-2005 Sonnen otteli monissa eri organisaatioissa, joista nimekkäimpänä kahdesti Pancrasessa ja kerran World Extreme Cagefightingissa. Yhteensä 20 ottelusta Sonnen voitti 13 ja hävisi 6, uran ensimmäisen häviön tullessa Trevor Prangleytä vastaan teknisellä luovutuksella XFA-promootiossa. Sonnen myös hävisi tulevalle UFC-mestari Forrest Griffinille vuonna 2003 IFC-promootiossa.
Sonnen solmi ensimmäisen sopimuksensa UFC:n kanssa vuonna 2005. Hänen ensimmäinen ottelunsa organisaatiossa, "UFC 55: Fury"-tapahtumassa päättyi luovutukseen Renato Sobralin lukittua kolmiokuristuksen. Tämä oli myös ensimmäinen kerta kun Sonnen otteli kevyessä raskaassasarjassa. Seuraavan vuoden toukokuussa "UFC Fight Night 4"-tapahtumassa Sonnen voitti tuomariäänin uransa ensimmäisen tappion kolme vuotta aikaisemmin aiheuttaneen Trevor Prangleyn. Kohtaaminen Jeremy Hornin kanssa "UFC 60: Hughes vs. Gracie"-tapahtumassa kuitenkin päättyi tappioon luovutuksella ja kaksi kolmesta ottelustaan menettänyt Sonnen ei saanut sopimukselleen jatkoa.
Sonnen siirtyi vielä vuoden 2006 aikana ottelemaan Bodog-promootioon. Vuosina 2006-2007 Sonnen otteli Bodogissa 4 kertaa, voittaen kaikki ottelunsa. Vakuuttavin suoritus oli luovutusvoitto Tim McKenziestä 13 sekunnissa. Bodog-kautensa jälkeen Sonnen otteli myös "SuperFight 20: Homecoming"-tapahtumassa, voittaen Kyacey Uscolan teknisellä tyrmäyksellä.
Vuonna 2007 Sonnen liittyi World Extreme Cagefighting (WEC) -organisaatioon, jossa oli otellut jo kerran vuonna 2004. Sonnen pääsi suoraan haastamaan WEC:n keskisarjan mestarin, Paul Filhon, "WEC 31: Faber vs. Curran" -tapahtumassa. Sonnen dominoi ottelun alkua ja ilmoitti jo tuomarille suullisesti vastustajansa olevan tajuton, mikä ei kuitenkaan pitänyt paikkaansa. Toisessa erässä Filho onnistui yllättäen vangitsemaan Sonnenin käsivarsilukkoon. Sonnenin huudettua kivusta kehätuomari Josh Rosenthal keskeytti ottelun, lopputuloksena luovutusvoitto Filholle. Ottelun jälkeen Sonnen kiisti luovuttaneensa suullisesti ja väitti Rosenthalin kysyneen, haluaako hän luovuttaa, johon hänen oli vastattava jatkaakseen ottelua. Sekä Nevadan Urheilukomission edustaja Keith Kizer että häkin vieressä ottelua seurannut UFC:n presidentti Dana White lausuivat kuitenkin mielipiteenään että Sonnenin äännähdys johtui kivusta ja Rosenthal toimi tilaneessa oikein.


title: Chael Sonnen

text: Sonnenin ja Filhon välille vuoden 2008 maaliskuulle sovittu uusintaottelu peruuntui Filhon hakeuduttua tarkemmin määrittelemättömästä syystä katkaisuhoitoon. Filhon sijalle "WEC 33: Back to Vegas" -tapahtumaan asettui Bryan Baker, jonka Sonnen voitti tuomariäänin. Filhon ja Sonnenin uusintaottelu toteutui lopulta marraskuussa 2008. Sonnen voitti ottelun jälleen tuomariäänin mutta koska Filho tuli otteluun kolme kiloa ylipainoisena, kohtaaminen ei ollut säännösten mukainen mestaruusottelu. Ottelun jälkeen Filho kuitenkin ilmoitti toimittavansa mestaruusvyön Sonnenille. Tämän teki mahdolliseksi se, että tapahtuman jälkeen ZUFFA-yhtiö, joka omisti sekä WEC:n että UFC:n, yhdisti organisaatioiden keskisarjat UFC:n alaisuuteen, lopettaen WEC-mestaruuden.


title: Chael Sonnen

text: Sonnen palasi UFC:hen osana WEC:n keskisarjan sulauttamista promootioon. Ensimmäisessä ottelussaan "UFC 95"-tapahtumassa hän hävisi Demian Maialle kolmiokuristuksella.. "UFC 98"-tapahtumassa Yushin Okamin oli tarkoitus kohdata Dan Miller, mutta Okamin loukkaannuttua Sonnen suostui hänen sijaisekseen. Hänellä oli vain 22 päivää aikaa valmistautua otteluun ja laihduttaa 16 kiloa. Tästä huolimatta hän dominoi ottelua ja voitti kaikin tuomariäänin.


title: Chael Sonnen

text: "UFC 104"-tapahtumassa Sonnen kohtasi loukkaantumisestaan toipuneen Yushin Okamin. Sonnen osoitti jälleen kykynsä viedä ottelu lattiaan ja dominoida vastustajaansa painitaidoillaan. Ottelu päättyi Sonnenin voittoon kaikin tuomariäänin.. Samoin kävi Sonnenin kohdatessa Nate Marquardtin helmikuussa 2010 "UFC 109"-tapahtumassa. Ennakkosuosikkina pidetty Marquardt vangitsi Sonnenin kahdesti giljotiinikuristukseen mutta ei saanut tätä luovuttamaan ja hävisi lopulta kaikin tuomariäänin.


title: Chael Sonnen

text: Voitto Marquardtista avasi Chael Sonnenille mahdollisuuden haastaa Anderson Silva keskisarjan mestaruudesta. Aiemminkin pahasuiseksi tiedetty Sonnen kritisoi Silvaa rajusti ennen ottelua, mm. verraten väitteitä Silvan ylivoimaisuudesta painoluokassaan väitteisiin Isojalan olemassaolosta ja todeten, että mustan vyön saaminen Silvan kouluttaneilta Nogueiran veljeksiltä on kuin saisi lelun Happy Meal-ateriastaan. Silva ja Sonnen kohtasivat elokuussa 2010 "UFC 117: Silva vs. Sonnen"-tapahtumassa. Altavastaajaksi arvioitu Sonnen hallitsi ottelua aggressiivisilla alasvieneillä ja vahvalla painilla. Silva osui toistuvasti lyönneillä ja potkuilla Sonnenin pyrkiessä lähelle, mutta ei onnistunut tyrmäämään haastajaansa. Viidennen erän alkaessa Sonnen johti kaikkien tuomarien pisteissä mutta kun erää oli jäljellä vajaat kaksi minuuttia, Silvan onnistui lukita kolmiokuristus ja Sonnen joutui luovuttamaan ajassa 3:10.


title: Chael Sonnen

text: Ottelun jälkeen Silva kertoi loukanneensa kylkiluunsa harjoitellessaan judon olympiavoittaja Satshi Ishiin kanssa joitakin päiviä ennen ottelua. Silvan mukaan lääkäri oli kieltänyt häntä ottelemasta ja vamma oli haitannut Sonnenin alasvientien torjuntaa. Isomman varjon ottelun ylle heitti kuitenkin Kalifornian osavaltion urheilukomission (California State Athletic Comission, CSAC) julkaisema tulos Sonnenin doping-testistä. Sonnenin veren testosteroni/epitestosteroni-suhde oli yli neljä kertaa sallittua ja 16-kertaa normaalia korkeampi, mikä viittasi synteettisen testosteronin käyttöön. Sonnenille langetettiin 2 500 dollarin sakot ja vuoden kilpailukielto, minkä seuraksena hän menetti mahdollisuutensa uusintaotteluun Silvan kanssa.


title: Chael Sonnen

text: Sonnen valitti CSAC:n päätöksestä. Hänen mukaansa hänellä oli vuonna 2008 diagnosoitu testosteronin alituotantoa aiheuttava hypogonadismi ja hänen lääkärinsä oli määrännyt synteettistä testosteronia injektoitavaksi kahdesti viikossa normaalin hormonitason ylläpitämiseksi. Lisäksi Sonnen väitti informoineensa Nevadan osavaltion urheilukomission (Nevada State Athletic Comission, NSAC) toiminnanjohtaja Keith Kitzeriä hormonihoidostaan ja saaneensa ohjeen, ettei hänen jatkossa tarvitsisi erikseen informoida NSAC:tä tai muita komissioita. Lisäksi Sonnen kertoi informoineensa CSAC:n toiminnanjohtaja Dave Thorntonia ennen otteluaan Yushin Okamia vastaan. Näiden tietojen perusteella CSAC totesi Sonnenin syyllistyneen ilmoitusvelvollisuuden laiminlyöntiin mutta ei doping-rikkeeseen, ja päätti lyhentää kilpailukiellon puoleen vuoteen.


title: Chael Sonnen

text: Sekä Kitzer että CSAC:in edustaja kuitenkin kiistivät Sonnenin version tapahtumista. Huomioiden Sonnen alkuperäisen doping-rikkeen, valehtelun komissiolle sekä samaan aikaan annetun rahanpesutuomion, CSAC muutti tuomiotaan ja päätti pitää Sonnenin kilpailukiellon voimassa toistaiseki, mikä käytännössä merkitsi kiellon jatkumista kesäkuun loppuun 2011, Sonnenin määräaikaisen ottelulisenssin loppumiseen saakka.


title: Chael Sonnen

text: Kilpailukiellon loputtua Sonnen palasi UFC:n keskisarjaan. Ensimmäisessä kilpailukiellon jälkeisessä ottelussaan lokakuussa 2011,"UFC 136"-tapahtumassa, hän jälleen dominoi ottelua alasvienneillään ja voitti Brian Stannin kuristuksella toisessa erässä.. Välittömästi ottelun jälkeen kehähaastattelussa Sonnen kohdisti sanansa yleisössä olleella Anderson Silvalle, haastaen tämän uuteen mestaruusotteluun ja asettaen lisäpanokseksi, että hävitessään Silvan olisi vaihdettava painoluokkaa, kun taas hävitessään Sonnen itse ei enää koskaan ottelisi UFC:ssä.


title: Chael Sonnen

text: Sonnenin otteli seuraavan kerran 28. tammikuuta 2012 "UFC on Fox 2"-tapahtumassa. Alun perin hänen oli määrä otella Mark Munozia vastaan, mutta Munoz loukkaantui harjoitellessaan ja Sonnenin vastustajaksi vaihtui Michael Bisping 11 päivää ennen ottelua. Ottelun voittajalle luvattiin mestaruusottelu Anderson Silvan kanssa kesällä 2012. Ottelu osoittautui hyvin tasaiseksi, Sonnenin onnistuttua hyödyntämään mattopainitaitojaan vasta viimeisessä erässä. Sonnen kertoi, ettei ottelun loputtua ollut varma kumpi tulisi voittamaan, mutta lopulta hänet julistettiin voittajaksi kaikin tuomariäänin. Näin ollen Sonnen ansaitsi toistamiseen ottelun keskisarjan mestaruudesta Anderson Silvaa vastaan. Ottelu oli alustavasti sovittu UFC 147-tapahtumaan, joka järjestettiinn Silvan kotimaassa, Brasiliassa, 29. kesäkuuta 2012, mutta logististen ongelmien vuoksi kohtaaminen siirtyi heinäkuun alussa Las Vegasissa järjestettyyn UFC 148 -tapahtumaan..


title: Chael Sonnen

text: Sonnenin jatkuva suullinen piikitely sai Silvan reagoimaan otteluviikolla poikkeuksellisen voimakkaasti. Ottelun ensimmäisessä erässä Sonnen pääsi hyödyntämään vahvuuksiaan, kaatamalla lähes välittömästi Silvan kahden jalan alasviennillä ja kontrolloimalla tätä matossa koko erän. Sonnen ei kuitenkaan onnistunut uhkaamaan lukotuksella tai jakamaan erityisen voimakkaita iskuja vaikka ohittikin erän viime sekunneilla Silvan guardin. Hän pyrki alasvientiin jälleen toisen erän alussa, mutta tällä kertaa Silvan onnistui torjua yritys. Sonnen yritti yllättää Silvan kiertävällä kyynärpääiskulla mutta iski selkeästi ohi, horjahti ja kaatui itse päin häkkiä. Silva hyödynsi tilanteen välittömästi tarkalla polvipotkulla Sonnenin rintakehään ja jatkoi maassa lyönnein. Vaikka haastaja lähes melkein pääsi uudelleen jaloilleen, tuomarin oli keskeytettävä ottelu ajassa 1:55. Aikaisemmasta vihanpidosta huolimatta Sonnen kertoi ottelun jälkeen kunnioittavansa sekä Silvaa että tämän brasilialaisia faneja. Sonnenin valmentaja arveli, että tämä lopettaa uransa tappion jälkeen.


title: Chael Sonnen

text: 14. elokuuta 2012 Sonnen ilmoitti siirtyvänsä painoluokkaa ylemmäs, kevyeen raskassarjaan, kohtaamaan Forrest Griffinin uusintaottelussa. Ottelun oli tarkoitus toteutua 29. joulukuuta UFC 155 -tapahtumassa.


title: Chael Sonnen

text:
16. lokakuuta UFC vahvisti että Sonnen ja Jones valittiin 17. The Ultimate Fighter-tuotantokauden valmentajiksi. Sarjaan perinteisesti kuuluva valmentajien välinen ottelu on sovittu käytäväksi 27. huhtikuuta 2013.. Median reaktiot ilmoitukseen olivat yleisesti negatiivisia. Sonnenia pidettiin sopimattomana haastamaan Jones mestaruudesta, sillä hän ei ole vuosiin otellut kevyessä raskaassasarjassa ja hävisi edellisen ottelunsa alemman sarjan mestarille.
Chael Sonnenin vahvuus on kyky viedä maahan kuka tahansa painoluokkansa ottelija. Sonnen ei yleensä pyri ohittamaan vastustajansa guardia vaan kontrolloimaan ja iskemään vastustajaa tämän päältä. Tekniikka on tuottanut lukuisia voittoja tuomariäänin mutta jättää Sonnenin haavoittuvaiseksi mikäli vastustajan taidot riittävät lukotuksiin tai kuristuksiin guardista. Erityisen usein Sonnen on pakotettu luovuttamaan kolmiokuristuksella; tähän ovat pystyneet Forrest Griffin, Renato Sobral, Damian Maia ja Anderson Silva.


title: Chael Sonnen

text: Ammattilaisena ottelemisen lisäksi Sonnen työskenteli myös kiinteistökauppiaana. Vuonna 2006 Sonnen järjesti kaupan, jonka yhteydessä pankki maksoi 69 000 dollaria kauppaan tarkoitetusta lainasta Sonnenin äidin omistamalle yritykselle, jonka oli määrä suorittaa kiinteistössä remontointitöitä. Töitä ei todellisuudessa ollut ikinä tarkoitus suorittaa, vaan 65 000 dollaria siirrettiin edelleen kiinteistön ostajalle joka puolestaan maksoi Sonnenille ja tämän kumppaneille. Tammikuussa 2011 Sonnen, joka oli saanut aikaan sopimuksen syyttäjänlaitoksen kanssa, tunnusti syyllisyytensä yhteen rahanpesusyytteeseen. Sonnenille langetettiin 10 000 dollaria sakkoja, 2 vuotta ehdollista vankeutta sekä hänet tuomittiin menettämään kiinteistökauppalupansa. Doping-jupakan kanssa samaan aikaan sattunut oikeusjuttu haittasi Sonnenin vapaaottelu-uraa, ja luultavasti esti häntä pääsemästä valmentajaksi The Ultimate Fighter sarjan 14. tuotantokaudelle.


title: Iikka Forss

text: Iikka Mikael Forss (s. 5. lokakuuta 1976 Helsinki) on suomalainen näyttelijä.


title: Iikka Forss

text: Forssilla on kolmivuotiaasta lähtien kokemusta näyttämöistä, tosin silloin hän harrasti balettia. Lukioaikoinaan hän aloitti tanssiharrastuksensa uudestaan. Sen lisäksi hän harrasti näyttelemistä Teatteri Sudessa. Teatterikorkeakouluun hän haki vuonna 1996, jonne pääsi ensiyrittämällä. Forss on koulutukseltaan teatteritaiteen maisteri, joksi valmistui vuonna 2000.


title: Iikka Forss

text: Forss näytteli vuoden 2000 lopusta lähtien Lahden kaupunginteatterissa, muun muassa "Seitsemän veljeksen" Eeroa, "Piukkojen paikkojen" Jerryä/Daphnea ja "Hamletin" nimihenkilöä. Hänet palkittiin suorituksestaan "Hamletissa" Lahden teatterikerhon Iivari-patsaalla vuonna 2004. Vuonna 2011 hän siirtyi Helsingin kaupunginteatterin näyttelijäkuntaan.


title: Iikka Forss

text: Paitsi teatterissa, Forss on näytellyt myös televisiossa ja elokuvissa. Hänet tunnetaan parhaiten rooleistaan MTV3:n sarjoissa "Korkeajännitystä – eli sähköä kotiin kuljetettuna" (2001) ja "Helsingin herra" (2012). Hän näytteli molemmissa toista päähenkilöä, ensiksi mainitussa sähkömies Juhnua Mikko Kivisen ollessa sähkömies Jahnukainen ja jälkimmäisessä Markku Rautiota Iina Kuustosen ollessa Maisa Sinivuo. Hän oli roolistaan "Helsingin herrassa" ehdolla parhaan miesnäyttelijän Kultaisen Venlan saajaksi.


title: Valkut

text: Valkut ("Cephalanthera") on kasvisuku kämmekkäkasvien heimossa. Valkkuihin kuuluu noin 15 lajia.Suomessa kasvaa kaksi valkkulajia, jotka ovat molemmat harvinaisia ja rauhoitettuja kalkkipitoista kasvupaikkaa vaativia kasveja. Valkokukkaista miekkavalkkua esiintyy Ahvenanmaalla ja punakukkaista punavalkkua vain Lohjan seudulla.


title: Sinilatvat

text: Sinilatvat ("Polemonium") on kasvisuku sinilatvakasvien heimossa. Siihen kuuluu noin 25 lajia. Suvun tieteellinen nimi "Polemonium" oli jo Dioskorideksen käytössä ennen ajanlaskun alkua.


title: Sinilatvat

text: Suomessa kasvaa kaksi luonnonvaraista sinilatvalajia. Koko maassa Etelä-Lapin korkeudelle kasvava lehtosinilatva on harvinainen alkuperäisenä lehtokasvina, mutta yleinen villiintyneenä koristekasvina. Kellosinilatvaa tavataan etenkin Pohjois-Lapissa, missä se on yleinen muun muassa niityillä ja rannoilla.


title: Auliot

text: Auliot ("Abutilon") on kasvisuku malvakasvien heimossa. Siihen kuuluu 100–216 trooppisilla ja lämpimillä alueilla kasvavaa lajia. Aulioiden suvussa on monia koristekasveja. Eräitä lajeja viljellään kuitukasveina Kiinassa.


title: Auliot

text: Auliot ovat enimmäkseen ainavihantia pensaita.


title: Auliot

text: Joidenkin aulioden kukat ovat riippuvia ja niissä on laajentunut verhiö ja kellomainen teriö, jossa on viisi limittäistä terälehteä. Tällaiset kukat ovat sopeutuma lintupölytykseen. Valtaosalla aulioista on kuitenkin enemmän hibiskusten kukkaa muistuttava avoin kukka. Kukan väri on useimmiten keltainen tai oranssi.


title: Auliot

text: Aulioiden suku on levinnyt laajalle lämpimillä alueilla, mutta enemmistö lajeista on peräisin Etelä-Amerikasta. Chilen lauhkeilla alueilla esiintyy ryhmä lajeja, joiden kukat ovat malvanvärisiä ja lehdet karisevia.


title: Auliot

text: Pohjoismaissa ja Suomessa tavataan luonnonvaraisena yksi auliolaji, kelta-aulio ("Abutilon theophrasti"). Se on harvinainen Kaakkois-Euroopasta ja Aasiasta kotoisin oleva satunnaistulokaskasvi.


title: Auliot

text: Useita auliolajeja käytetään huonekasveina:


title: Auliot

text: Auliot viihtyvät hyvin vettä läpäisevässä mullassa aurinkoisessa tai puolivarjoisessa paikassa. Multa ei saa päästä kokonaan kuivumaan. Kasveja voi lisätä pistokkaista.


title: HMS Gloucester (D96)

text: HMS Gloucester (viirinumero D96) oli Britannian Kuninkaallisen laivaston tyypin 42 ohjushävittäjä, joka kuului kolmanteen tilaussarjaan (Manchester-luokka).


title: HMS Gloucester (D96)

text: Alus tilattiin Vosper Thornycroftilta Woolstonista. Sen köli laskettiin 29. lokakuuta 1979 ja alus laskettiin vesille 2. marraskuuta 1982 kumminaan kuningatar Elisabet II:n serkun puoliso Gloucesterin herttuatar Birgitte. Alus otettiin palveluskäyttöön 11. syyskuuta 1985.


title: HMS Gloucester (D96)

text: Vuonna 1991 alus osallistui Persianlahden sotaan päällikkönään Philip Wilcocks. Sodan aikana alus torjui Sea Dart -ohjuksillaan Silkworm-ohjuksen, joka uhkasi "USS Missouria" ja miinantorjunta-aluksia. Tapahtuma oli samalla ensimmäinen merellä tapahtunut ohjuksella toteutettu ohjustorjunta. Alus selvisi myös kahdesta erillisestä miinaiskusta.


title: HMS Gloucester (D96)

text: Vuoden 2006 Libanonin sodassa alus oli ensimmäinen Britannian kuninkaallisen laivaston alus, joka evakuoi britannian kansalaisia Beirutista. Alus saapui Beirutiin 18. heinäkuuta ja teki kolme evakuointimatkaa Kyprokselle. Alus oli 2007 Rosythissa telakalla.


title: HMS Gloucester (D96)

text: Alus oli elokuusta 2010 vuoden 2011 alkuun Falklandinsaarilla partiomatkalla, jonka aikana se pysäytti 26. elokuuta 2010 jahti "Tortugan", jolta takavarikoitiin neljän miljoonan punnan arvosta kokaiinia. Uruguayn hallitus kielsi 20. syyskuuta alukselta pääsyn Montevideoon.


title: HMS Gloucester (D96)

text: "HMS Gloucester" palasi 23. toukokuuta 2011 Portsmouthiin, jossa se poistettiin palveluksesta 30. kesäkuuta.


title: Meltdown

text: Meltdown tarkoittaa seuraavia asioita:


title: Preemio

text: Preemio tarkoittaa arvopaperin hintaeroa verrattuna toiseen hintaan. Toinen hinta voi olla esimerkiksi nimellishinta tai käypä hinta.


title: Preemio

text: Hintaeron suuruus muodostuu määrästä, jolla tarjousannissa tarjottu hinta ylittää markkinahinnan. Optiokaupassa myyjän kannalta positiivisen hintaeron, myyntivoiton, maksaa option myyjälle eli asettajalle option ostaja.


title: HMS York (D98)

text: HMS York (viirinumero D98) oli Britannian Kuninkaallisen laivaston tyypin 42 ohjushävittäjä, joka kuului luokan kolmanteen tilaussarjaan (Manchester-luokka). Alus otettiin palvelukseen 1985 ja se poistettiin palveluksesta 2012.


title: HMS York (D98)

text: Alus tilattiin Swan Hunterilta Birkeknheadistä. Sen köli laskettiin 18. tammikuuta 1980 ja alus laskettiin vesille 20. kesäkuuta 1982 kumminaan Lady Gosling. Alus otettiin palveluskäyttöön 9. elokuuta 1985.


title: HMS York (D98)

text: "HMS York" osallistui vuoden 1993 Irakin sotaan suojaten lentotukialus "HMS Ark Royalia". Aluksen etukannen 4,5 tuuman tykki päivitettiin Mk8 Mod1 malliksi 2004. Alus evakuoi heinäkuussa 2006 "HMS Gloucesterin" kanssa britannian kansalaisia Beirutista.


title: HMS York (D98)

text: Helmikuussa 2010 alus oli tukilaiva RFA Wave Rulerin kanssa sijoitettuna Falklandeille, koska Argentiinan ja Britannian välillä oli kiistaa alueen öljyvarantojen hyödyntämisestä. Helmikuussa 2011 alus oli Maltalla valmiina Britannian kansalaisten evakuointiin Libyasta. "HMS York" saapui 10. maaliskuuta East Coven sotasatamaan Falklandeilla aloittaen aluevesien valvonnan. Alus havaitsi 12. joulukuuta Orkneyn koillispuolella Venäjän laivaston lentotukialus "Admiral Kuznetsovin" saattajineen. Se varjosti venäläistä osastoa viikon ajan.


title: Seltyn piiri

text: Seltyn piiri (, ) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1884,4 neliökilometriä. Asukkaita on 11 400 henkeä (vuonna 2010).


title: Seltyn piiri

text: Seltyn piiri sijaitsee Udmurtian länsiosassa. Se rajoittuu pohjoisessa Krasnogorskojen, idässä Igran ja Jakšur-Bodjan, kaakossa Uvan ja lounaassa Sjumsin piireihin sekä luoteessa Kirovin alueeseen. Pinta-alasta 40 % on metsää. Tärkein joki on Kilmez. Hyötykaivannaisiin kuuluvat turve, hiekka, sora ja kalkkikivi.


title: Seltyn piiri

text: Piiriin kuuluu 9 maalaiskuntaa: Haldy, Kilmez (keskuspaikka Selty), Kolesur, Kopki, Novaja Monja, Selty, Sjuromošur, Uzi ja Valamaz. Hallinnollinen keskus on Seltyn kylä.


title: Seltyn piiri

text: Asukkaista 58,4 % on udmurtteja ja 39,4 % venäläisiä. Kaupunkiväestöä ei ole.


title: Seltyn piiri

text: Piirin läpi kulkee Kazanin ja Permin välinen Siperian maantie. Iževskiin on maantieyhteys Uvan ja Nylgan kautta. Tärkein elinkeino on puunhankinta ja -jalostus. Lisäksi on pellavanjalostuslaitos, tiilitehdas ja rakennusteollisuutta. Maatalous on keskittynyt maidon ja lihan tuotantoon sekä viljan, pellavan ja vihannesten viljelyyn.


title: Seltyn piiri

text: Paikallislehtenä ilmestyy "Oktjabr".


title: HMS Edinburgh (D97)

text: HMS Edinburgh (viirinumero D97) oli Britannian Kuninkaallisen laivaston tyypin 42 ohjushävittäjä, joka kuului kolmanteen sarjaan (Manchester-luokka). Alus otettiin palvelukseen 1985 ja se poistettiin palveluksesta 2013.


title: HMS Edinburgh (D97)

text: Alus tilattiin Cammell Lairdilta Birkenheadistä. Sen köli laskettiin 8. syyskuuta 1980 ja alus laskettiin vesille 14. huhtikuuta 1983 kumminaan puolustusministeri Michael Heseltinen puoliso Lady Ann Heseltine. Alus otettiin palveluskäyttöön 17. joulukuuta 1985.


title: HMS Edinburgh (D97)

text: "HMS Edinburghin" modernisointi päättyi 1990, ja se palasi palvelukseen varustettuna Phalanx CIWS -järjestelmällä. Alus osallistui 1994 Normandian maihinnousun 50-vuotispäivän laivastokatselmukseen. Se oli 1998 Etelä-Atlantilla, jossa se valvoi Falklandin aluevesiä.


title: HMS Edinburgh (D97)

text: Vuonna 2003 alus osallistui Irakin sotaan, jossa se tuki muun muassa merijalkaväkeä tykillään ja suojasi maihinnousutukialus "HMS Oceania". Alus palasi toukokuussa Portsmouthiin. Alus oli huhtikuussa 2004 Välimerellä osana Naton Välimeren osastoa ja osallistui sen jälkeen operaatio Active Endeavouriin.


title: HMS Edinburgh (D97)

text: Palattuaan Britteinsaarille alus siirrettiin telakalle Rosythissä, mistä se palasi palvelukseen syyskuussa 2005. Alus oli koeajoissa vuoden loppuun.


title: Selty

text: Selty (, ) on kylä ja maalaiskunta Udmurtiassa Venäjällä. Se sijaitsee Kilmezin sivujoen Palvaikan varrella 138 kilometriä Iževskistä luoteeseen. Kylä on Seltyn piirin keskus. Asukkaita on 5 600 henkeä (vuonna 2002).


title: Selty

text: Kylä mainitaan ensimmäisen kerran vuonna 1710. Sen asukkaat ovat etupäässä udmurtteja, venäläisiä ja tataareja.


title: Selty

text: Seltyn kautta kulkee Kazanin ja Permin välinen Siperian maantie. Iževskiin on maantieyhteys Uvan ja Nylgan kautta. Kylässä toimii maatalousyritys, metsäteollislaitos, turpeentuotantoyritys, tiilitehdas, pellavanjalostamo, leipomo ja meijeri. Siellä on kaksi keskikoulua, taidekoulu, lasten luomistyön keskus, kaksi kulttuuritaloa ja kirjastoa, elokuvateatteri ja piirisairaala.


Kehitysvammaisten valtakunnalliset kulttuuripäivät on lähes vuosittain eri puolilla Suomea järjestettävä ohjelmallinen viikonlopputapahtuma, joka on kaikille avoin ja saavutettava.


title: Kehitysvammaisten valtakunnalliset kulttuuripäivät

text: Kulttuuripäivillä jokaisella on mahdollisuus luoda kulttuuria muiden nähtäväksi ja seurata muiden luomaa kulttuuria. Samalla lisätään tietoisuutta kehitysvammaisen ihmisen mahdollisuuksista toimia kulttuuripalvelujen tuottajana ja kokijana.


text: Suomen ensimmäiset kehitysvammaisten valtakunnalliset kulttuuripäivät järjestettiin Paimiossa vuonna 1984. Siitä lähtien tapahtuma on järjestetty lähes vuosittain. Kulttuuripäivien järjestelyvastuu on erityishuoltopiireillä jotka ovat erikoistuneet erityisryhmiin ja sen vuoksi tapahtuma on aina eri puolilla maata.


title: Sarapulin piiri

text: Sarapulin piiri (, ) on kunnallishallintoalue Udmurtian tasavallassa Venäjällä. Vuonna 1926 perustetun piirin pinta-ala on 1970,2 neliökilometriä. Asukkaita on 24 600 henkeä (vuonna 2010).


title: Sarapulin piiri

text: Sarapulin piiri sijaitsee Udmurtian kaakkoisosassa. Se rajoittuu kaakossa Kambarkan, etelässä Karakulinon, lännessä Kijasovon ja Malaja Purgan sekä pohjoisessa Zavjalovon piireihin, idässä Permin aluepiiriin ja lounaassa Tatarstaniin. Pinta-alasta 26 % on metsää. Seudun läpi virtaa Kamajoki. Hyötykaivannaisiin kuuluvat öljy, turve, hiekka, sora ja savi.


title: Sarapulin piiri

text: Piiriin kuuluu 17 maalaiskuntaa: Devjatovo, Dulesovo, Jurino, Kigbajevo, Mazunino, Mostovoje, Netškino, Oktjabrski, Olenje Boloto, Šadrino, Severnyi, Ševyrjalovo, Sigajevo, Sokolovka, Tarasovo, Uralski ja Ust-Sarapulka. Hallinnollinen keskus on Sigajevon kylä.


title: Sarapulin piiri

text: Asukkaista 76,1 % on venäläisiä, 12,3 % udmurtteja, 5,4 % tataareja ja 2,1 % mareja. Kaupunkiväestöä ei ole.


title: Sarapulin piiri

text: Piirissä tuotetaan öljyä ja turvetta. Lisäksi on konepaja- ja elintarviketeollisuutta. Maatalous on keskittynyt maidon ja lihan tuotantoon sekä viljan, vihannesten ja perunan viljelyyn.


title: Sigajevo

text: Sigajevo () on kylä Udmurtiassa Venäjällä. Se sijaitsee Kaman sivujoen Malaja Sarapulkan varrella 7 kilometriä Sarapulista lounaaseen. Asukkaita on 5 800 henkeä (vuonna 2002).


title: Sigajevo

text: Sigajevosta tuli Sarapulin piirin keskus vuonna 1992. Sen asukkaista valtaosa on venäläisiä.


title: Sigajevo

text: Kylän kautta kulkee Sarapulin ja Karakulinon välinen maantie. Siellä toimii konepaja, öljyntuotantoyritys ja rakennusteollisuutta. Sigajevossa on keskikoulu, musiikkikoulu, maatalousoppilaitos, lasten luomistyön keskus, kulttuuritalo, kaksi kirjastoa ja poliklinikka.


title: Paavin valta ja johtoasema

text: Paavin valta ja johtoasema (: "Tractatus de potestate et primatu papae") on Philipp Melanchthonin vuonna 1537 kirjoittama asiakirja, joka kuuluu luterilaisen kirkon Tunnustuskirjoihin. Kirja käsittelee paavin ja piispojen valtaa.


title: Paavin valta ja johtoasema

text: Melanchthon kirjoitti "Paavin vallan ja johtoaseman" täydennykseksi Augsburgin tunnustukselle ja sen puolustukselle, vaikka sitä on virheellisesti pidetty usein Schmalkaldenin opinkohtien täydennyksenä. Toisin kuin Schmalkaldenin opinkohdat, tämä asiakirja hyväksyttiin jo Schmalkaldenissa, ja se valmistui 17. helmikuuta 1537. Alkuperäistä latinankielistä tekstiä ei enää ole, asiakirjan käänsi saksaksi Weit Dietrich.


title: Paavin valta ja johtoasema

text: Asiakirjan ensimmäinen osa käsittelee paavin, jälkimmäinen piispojen valtaa.


title: Paavin valta ja johtoasema

text: Paavin valta ja johtoasema


title: HMS London (D16)

text: HMS London (viirinumero D16) oli Britannian Kuninkaallisen laivaston County-luokan hävittäjä.


title: HMS London (D16)

text:
Alus tilattiin 6. helmikuuta 1957 Swan Hunterin telakalta ja sen köli laskettiin 26. helmikuuta 1960. Alus laskettiin vesille 7. joulukuuta 1961. Alus otettiin laivastopalvelukseen 4. marraskuuta 1963 ensimmäisenä päällikkönään J. C. Bartosik.
"HMS London" laukaisi ensimmäisen kerran Sea Slug -ohjuksen huhtikuussa 1964 Aberporthin ampuma-alueella. Koulutuksen päätyttyä alus ylitti Atlantin syyskuussa 1964 ja vieraili Bermudalla ja Houstonissa ennen liittymistään vara-amiraali Sir Fitzroy Talbotin johtamaan laivasto-osastoon. Osaston mukana alus vieraili läpäistyään Panaman kanavan Perun, Chilen, Uruguayn ja Brasilian kaupungeissa ennen purjehdusta Tristan da Cunhan kautta Simon’s Towniin, jossa alus vietti joulun ja uudenvuoden. Aluksen matka jatkui Kauko-itään, jossa se vieraili Hongkongissa, Bangkokissa ja Subicissa.


title: HMS London (D16)

text: "HMS London" oli viimeinen Britannian kuninkaallisen laivaston alus, joka poistui Maltan laivastotukikohdasta Maltan hallituksen suljettua sotasataman. Alus poistettiin palveluksesta joulukuussa 1981 palveltuaan sitä ennen kuusi kuukautta Länsi-Intiassa, jossa sen miehistö todisti muun muassa Antiguan itsenäistymistä.


title: HMS London (D16)

text: Alus myytiin 23. maaliskuuta 1982 Pakistanille, joka liitti sen laivastoonsa nimellä "Babur". Alus poistettiin palveluksesta 1993 ja se myytiin romutettavaksi 1995.


title: C. J. Box

text: Charles James Box (1967) on yhdysvaltalainen kirjailija, joka on kotoisin Wyomingista ja asuu perheineen Cheyennen lähistöllä. Hän on kirjoittanut Joe Pickett -sarjaan yhdeksän romaania. Sarjan ensimmäinen, "Open Season", sisältyy New York Timesin vuoden 2001 merkittävien kirjojen listalle. Lisäksi hän on kirjoittanut muita romaaneja.


title: Boom Street

text: Boom Street (Japanissa Itadaki Street Wii ja Pohjois-Amerikassa Fortune Street) on Square Enixin julkaisema videopeli. Se julkaistiin Japanissa 1. joulukuuta, Pohjois-Amerikassa 5. joulukuuta ja osassa Eurooppaa 23. joulukuuta 2011 sekä Australiassa 5. tammikuuta ja muualla Euroopassa 6. tammikuuta 2012 Wiille. Peli kuuluu "Itadaki Street" -pelisarjaan, joista "Boom Street" on ensimmäinen myös Japanin ulkopuolella julkaistu peli. Se sisältää hahmoja "Mario"- ja "Dragon Quest" -pelisarjoista.


title: Boom Street

text: "Boom Streetissä" pelaajan tehtävänä on muiden "Itadaki Street" -sarjan pelien tapaan läpäistä erilaisia pelilautoja, joissa täytyy sekä ostaa Monopoly-pelien tyyliin erilaisia tontteja, joille voi rakentaa taloja, että kerätä tietty määrä pisteitä ensimmäisenä. Se, joka saa kerättyä ensin tietyn määrän pisteitä ja pääsee sitten maaliin ensimmäisenä, on voittaja. Peli sisältää molempien hahmojen sarjoista tuttuihin tasoihin perustuvia pelilautoja kuten Dragon Quest -sarjasta Trodain-linnaan perustuvan ja Mario-sarjasta Mario Circuit -nimiseen kilparataan perustuvan laudan. Aina kun pelaaja on voittanut pelilaudalla käydyn ottelun, hän avaa sen Free Play -moodiin. Jos pelaaja saa vähintään kahden talon suoran aikaan, hänen suorallaan olevien talojen arvo nousee ja tekoälyohjattujen pelaajien joutuessa niihin he joutuvat maksamaan normaalia enemmän rahaa tontin omistajalle.


title: Boom Street

text: Jokainen pelilauta sisältää eri värisiä korttipeleistä tuttuja symboleita, jotka ovat pata, risti, hertta ja ruutu. Pelilaudoilla sijaitsee pankki, jonka luona pelaajan taso kehittyy hänen kerättyään ensin pisteitä tarpeeksi. Minipeliruutuun jouduttuaan pelaaja pelaa minipelin, josta puolestaan voi saada lisää pisteitä ja rahaa. Laudat sisältävät myös monia muita ruutuja, kuten Take-a-break-ruudun, johon pelaajan joutuessa kaikki hänen omistamansa kaupat menevät kiinni seuraavaan heittovuoroon asti. Välillä pelaaja voi saada korttipelien symbolien luona vuoron nostaa yhden kortin korttikokoelmasta. Korteilla pelaaja puolestaan voi muun muassa siirtää toiset pelaajat samaan ruutuun missä kortin käyttäjä on tai antaa muille hahmoille mahdollisuuden saada seuraavalla heittovuorolla automaattisesti heittosummaksi ykkösen.